cyanic-selkie/wikianc huggingface dataset:
പാർത്ഥൻ കണ്ട പരലോകം
കഥാതന്തു
കൃഷ്ണപുരം ഗ്രാമത്തിലെ സാമൂഹ്യപ്രവർത്തകരാണ് പാർത്ഥൻ എന്ന പാർത്ഥസാരധിയും (ജയറാം) ബാല്യകാല സുഹൃത്തുക്കളായ സുലൈമാനും (കോട്ടയം നസീർ), പൂങ്കൊടിയും (സോന). പാർത്ഥന്റെ പ്രധാന ശത്രു സ്വന്തം അമ്മാവനും അഴിമതിക്കാരനുമായ ഫൽഗുനൻ തമ്പിയാണ് (ജഗതി ശ്രീകുമാർ). സ്ഥലത്തെ ക്ഷേത്രത്തിലെ സ്വത്ത് കൈക്കലാക്കനുള്ള തമ്പിയുടെ നീക്കം പാർത്ഥൻ നിയമമാർഗ്ഗത്തിലൂടെ തടഞ്ഞതിനാൽ ദീർഘകാലമായി ക്ഷേത്രം അടച്ചിട്ട നിലയിലാണ്. നിയമ ബിരുദ പരീക്ഷ റാങ്കോടെ പാസ്സായി ഗ്രാമത്തിൽ തിരിച്ചെത്തിയ ഫൽഗുനൻ തമ്പിയുടെ മകൾ സത്യഭാമ (ശ്രീദേവിക) സ്നേഹം നടിച്ച് പാർത്ഥനോടൊപ്പം നിന്ന് അമ്പലം കേസ് കോടതിയിലെത്തുമ്പോൾ പാർത്ഥനെ ചതിച്ച് അമ്പലത്തിന്റെ നിയന്ത്രണം തമ്പിക്ക് നേടിക്കൊടുക്കുന്നു. ഒരുമാസം തടവ് ശിക്ഷ വിധിക്കപ്പെട്ട് പാർത്ഥൻ ജയിലിലായ അവസരത്തിൽ തമ്പി സ്ഥലം എം.എൽ.എ യുമായി (രാജേന്ദ്രൻ) ചേർന്ന് സാമുദായിക സംഘർഷം സൃഷ്ടിക്കുകയും കുറെ ആളുകൾ കൊല്ലപ്പെടുകയും ചെയ്യുന്നു. ജയിൽ വാസം കഴിഞ്ഞ് തിരിച്ചെത്തിയ പാർത്ഥൻ ഒരു കല്യാണാഘോഷത്തിന്റെ ഭാഗമായി വിഷ മദ്യം കഴിച്ച് ആശുപത്രിയിലാകുന്നു. കൂടെ മദ്യപിച്ചവരെല്ലാം മരിച്ചെങ്കിലും പരലോകത്തിന്റെ പടിയോളമെത്തിയ പാർത്ഥൻ മാത്രം രക്ഷപ്പെടുന്നു. ഈ അവസരത്തിലാണ് ഉത്തരേന്ത്യയിൽ പണ്ട് പാർത്ഥന്റെ സഹപാഠിയും അടുത്ത സുഹൃത്തുമായിരുന്നു എന്ന് അവകാശപ്പെട്ട് ഗ്വാളിയോറിൽ നിന്ന് മാധവൻ (മുകേഷ്) രംഗപ്രവേശം ചെയ്യുന്നത്. പാർത്ഥന് മാധവനെ ഓർത്തെടുക്കാനാകുന്നില്ലെങ്കിലും പണ്ടത്തെ കാര്യങ്ങളെല്ലാം കൃത്യമായി പറഞ്ഞ് മാധവൻ പാർത്ഥനെ അൽഭുതപ്പെടുത്തുന്നു. പിന്നീട് പാർത്ഥന്റെ എല്ലാ കാര്യങ്ങളിലും വഴികാട്ടിയും സഹായിമായി മാധവൻ നിൽക്കുന്നു. യധാർത്ഥത്തിൽ മാധവൻ ആരാണ്, എന്താണ് മാധവന്റെ ഉദ്ദേശ്യം?
സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനങ്ങളുടെ സംഗീതസംവിധാനം നിർവ്വഹിച്ചത് എം. ജയചന്ദ്രൻ ആണ്. പശ്ചാത്തലസംഗീതം ഒരുക്കിയിരിക്കു്നനത് രാജാമണി. ഗാനങ്ങൾ വിപണനം ചെയ്തത് സത്യം ഓഡിയോസ്.
പുറത്തേക്കുള്ള കണ്ണികൾ
വർഗ്ഗം:2008-ൽ പുറത്തിറങ്ങിയ മലയാളചലച്ചിത്രങ്ങൾ
ഹരിതകേരളം മിഷൻ
കേരളത്തിന്റെ ജലസമൃദ്ധിയും ശുചിത്വവും വീണ്ടെടുക്കുക, സുരക്ഷിത ഭഷ്യവസ്തുക്കളുടെ ഉത്പാദനം വർധിപ്പിക്കുക, കാലാവസ്ഥാ വ്യതിയാനം നേരിടന്നതിനുള്ള പ്രവർത്തനങ്ങൾ ഊർജ്ജിതമാക്കുക എന്നീ ലക്ഷ്യങ്ങളോടെ കേരള സർക്കാർ ആരംഭിച്ച ദൗത്യമാണ് ഹരിതകേരളം മിഷൻ. തദ്ദേശ സ്വയംഭരണ സ്ഥാപനങ്ങളുടെ നേതൃത്വത്തിൽ ബഹുജന പങ്കാളിത്തതോടെയായണ് പദ്ധതിയുടെ അടിത്തട്ടിലുള്ള പ്രവർത്തനങ്ങൾ വിഭാവനം ചെയ്യ്തിരിയ്ക്കുന്നത്. പ്രധാനമന്ത്രി ശ്രീ. നരേന്ദ്രമോദി നടപ്പിലാക്കിയ 'സ്വച്ഛ്ഭാരത്' പദ്ധതിയുടെ കേരള മാതൃകയായ ശുചിത്വകേരളത്തിന്റെ സഹായത്തോടെയാണ് ഹരിതകേരളം മിഷൻ പ്രവർത്തിക്കുന്നത്.
സംസ്ഥാന തലം
മുഖ്യമന്ത്രി അധ്യക്ഷനും തദ്ദേശസ്വയംഭരണം, കൃഷി, ജലവിഭവം മന്ത്രിമാർ സഹ അധ്യക്ഷന്മാരും എംഎൽഎ / മുൻമന്ത്രി/ മുൻ എംഎൽഎ/ മുൻ എംപി, സാമൂഹ്യക്ഷേമ വകുപ്പു മന്ത്രി എന്നിവർ ഉപാധ്യക്ഷന്മാരുമായതാണ് സംസ്ഥാനതലത്തിൽ പ്രവർത്തിയ്ക്കുന്ന മിഷന്റെ ഘടന. എംഎൽഎ മാർ, ആസൂത്രണ ബോർഡ് ഉപാധ്യക്ഷൻ നാമനിർദ്ദേശം ചെയ്യുന്ന ആസൂത്രണ ബോർഡിലെ ഒരംഗം, പ്രിൻസിപ്പൽ സെക്രട്ടറി (തദ്ദേശസ്വയംഭരണം, ആരോഗ്യം, കൃഷി, ജലവിഭവം, ടൂറിസം, വിദ്യാഭ്യാസം), സംസ്ഥാനത്തെ മൂന്ന് ടാസ്ക് ഫോഴ്സുകളുടെ ചീഫ് എക്സിക്യുട്ടീവ് എന്നിവർ അംഗങ്ങളും പ്രതിപക്ഷ നേതാവ് പ്രത്യേക ക്ഷണിതാവുമായിരിയ്ക്കും. ആസൂത്രണവകുപ്പ് അഡീഷണൽ ചീഫ് സെക്രട്ടറിയ്ക്കാണ് മിഷന്റെ സെക്രട്ടറി ചുമതല. മുതിർന്ന ഒരു ശാസ്ത്രജ്ഞൻ ഉപദേഷ്ടാവായും ഉണ്ടായിരിക്കും.
ജില്ലാതലം
ജില്ലാ പഞ്ചായത്ത് പ്രസിഡൻറ് അധ്യക്ഷനും ജില്ലയിൽ നിന്നുള്ള ലോക് സഭാ അംഗങ്ങൾ, എംഎൽഎമാർ, മേയർ, മുനിസിപ്പൽ ചെയർമാന്മാർ, ഒരു ബ്ലോക്ക് പഞ്ചായത്ത് പ്രസിഡൻറ്, രണ്ട് പഞ്ചായത്ത് പ്രസിഡൻറുമാർ (പഞ്ചായത്ത് പ്രസിഡൻറുമാരുടെ ജില്ലാ അസോസിയേഷൻറെ പ്രസിഡൻറും സെക്രട്ടറിയും) എന്നിവർ അംഗങ്ങളുമായതാണ് ജില്ലാതല മിഷൻ. ജില്ലാ കളക്ടറയായിരിയ്ക്കും ഇതിന്റെ സെക്രട്ടറി. ജില്ലാ കളക്ടർ അധ്യക്ഷനും ജില്ലാ പ്ലാനിംഗ് ഓഫീസർ, പട്ടികജാതി വകുപ്പ്, പട്ടികവർഗ്ഗ വകുപ്പ്, ഫിഷറീസ് വകുപ്പ്, കുടുംബശ്രീ, സാമൂഹ്യക്ഷേമ വകുപ്പ്, നഗരാസൂത്രണം, ഗ്രാമവികസനം (പിഎയു), കൃഷി, ജലവിഭവം, വിദ്യാഭ്യാസം, ആരോഗ്യം, വാട്ടർ അതോറിറ്റി, ജലനിധി എന്നിവയുടെ ജില്ലാ ഓഫീസർമാർ, ആർഡിഒ/സബ് കലക്ടർ, ജില്ലാ പഞ്ചായത്ത് സെക്രട്ടറി എന്നിവർ അംഗങ്ങളായ അറ് ടാസ്ക് ഫോഴ്സുകൾ ജില്ലാ തലത്തിൽ പ്രവർത്തിയ്ക്കും. ഓരോ വിഷയത്തിലും ഒരു ടാസ്ക് ഫോഴ്സ് വീതമുണ്ടായിരിയ്ക്കും.
തദ്ദേശസ്വയംഭരണ തലം
ഗ്രാമപഞ്ചായത്ത് പ്രസിഡൻറ് / മുനിസിപ്പൽ ചെയർമാൻ/ മേയർ അധ്യക്ഷനും ബന്ധപ്പെട്ട ജില്ലാ/ബ്ലോക്ക് പഞ്ചായത്ത് ഡിവിഷൻ അംഗങ്ങൾ, പഞ്ചായത്ത്/മുനിസിപ്പാലിറ്റി/കോർപ്പറേഷൻ ഭരണസമിതി അംഗങ്ങൾ, തദ്ദേശസ്വയംഭരണ സ്ഥാപനത്തിൻറെ സെക്രട്ടറി, കൃഷി ഓഫീസർ, കുടുംബശ്രീ, ഐസിഡിഎസ് സൂപ്പർവൈസർ, വില്ലേജ് എക്സ്റ്റൻഷൻ ഓഫീസർ, തദ്ദേശസ്വയംഭരണ സ്ഥാപനത്തിൻറെ എഞ്ചിനീയർ എന്നിവർ അംഗങ്ങളായതുമാണ് തദ്ദേശസ്വയംഭരണതലത്തിൽ പ്രവർത്തിക്കുന്ന മിഷൻറെ ഘടന.
പ്രവർത്തനങ്ങൾ
ജനകീയ കൂട്ടായ്മകൾ, സന്നദ്ധ സംഘടനകൾ, മതസ്ഥാപങ്ങൾ, കമ്പനികൾ, മറ്റ് ബഹുജന പ്രസ്ഥാനങ്ങൾ എന്നിവകളുടേയും വ്യക്തികളുടേയും സാമ്പത്തികവും സാങ്കേതികവുമായ സഹായങ്ങളും സന്നദ്ധ സേവനവും മറ്റ് ബഹുവിധസഹായസഹകരണങ്ങളും സംയോജിപ്പിച്ചാണ് മിഷന്റെ പ്രവർത്തനങ്ങൾ നടപ്പിലാക്കുന്നത്. തദ്ദേശസ്വയംഭരണ സ്ഥാപനങ്ങളുടെ നേതൃത്വത്തിലാണ് മിഷന്റെ പ്രവർത്തനങ്ങൾ ആസൂത്രണം ചെയ്യുന്നത്. ഒരു തദ്ദേശ ഭരണസ്ഥാപന പ്രദേശത്തിനായി ഒറ്റ പദ്ധതി രൂപവത്കരിക്കുകയും കേന്ദ്ര-സംസ്ഥാന പദ്ധതികളും വിഭങ്ങളും മറ്റ് സർക്കാരിതര പദ്ധതികളും പ്രവർത്തനങ്ങളും സംയോജിപ്പിച്ചു കൊണ്ട് അത് സാക്ഷാത്കരിക്കുകയും ചെയ്യുന്നു.
അവലംബം
വർഗ്ഗം:കേരള സർക്കാറിന്റെ പദ്ധതികൾ
നദീൻ ഗോർഡിമർ
ദക്ഷിണാഫ്രിക്കയിൽ ജനിച്ച എഴുത്തുകാരിയാണ് നദീൻ ഗോർഡിമർ(1923 നവംബർ 20 - 2014 ജൂലൈ 13). 1991 ലെ സാഹിത്യത്തിനുള്ള നോബൽ സമ്മാനം നേടിയിട്ടുണ്ട്. നദീന്റെ കൃതികൾ പ്രധാനമായും ദക്ഷിണാഫ്രിക്കയിലെ വർണ്ണവിവേചനത്തെക്കുറിച്ചും വംശീയ പ്രശ്നങ്ങളെക്കുറിച്ചും പ്രതിപാദിയ്ക്കുന്നവയാണ്. വർണ്ണവിവേചനത്തിനെതിരേയുള്ള പ്രസ്ഥാനങ്ങളിൽ അവർ സജീവമായി പങ്കെടുത്തിരുന്നു.
അവലംബം
വർഗ്ഗം:നോബൽ സമ്മാനം നേടിയ വനിതകൾ വർഗ്ഗം:1923-ൽ ജനിച്ചവർ
മൊൻമത്
തെക്കുകിഴക്കൻ വെയ്ൽസിലെ ഒരു പൗരാണിക പട്ടണമാണ് മൊൻമത്. വെൽഷിൽ ട്രെഫിൻവി. മോണോയുടെ നഗരം എന്നാണ് ഈ വാക്കിന്റെ അർത്ഥം. മോണോ നദിയും വെയ് നദിയും സംഗമിക്കുന്നത് മൊൻമതിൽ വെച്ചാണ്. കാർഡിഫിൽ നിന്നും 58 കി.മീ വടക്ക് കിഴക്കായും ലണ്ടനിൽ നിന്ന് 204 കി.മീ പടിഞ്ഞാറായും മൊൻമത് സ്ഥിതി ചെയ്യുന്നു. മൊൻമത്ഷെയർ പ്രാദേശിക ഭരണകൂടത്തിനും മൊൻമത് പാർലമെന്റ് നിയമനിർമ്മാണസഭയുടേയും കീഴിലാണ് മൊൻമത്. 2001-ലെ കാനേഷുമാരി പ്രകാരം 8,877ആണ് മാന്മത്തിലെ ജനസംഖ്യ.
വെയ് താഴ്വരയുടെ ഹൃദയഭാഗത്ത് സ്ഥിതി ചെയ്യുന്ന മൊൻമത് ഒരു കച്ചവടനഗരവും ഒരു വിനോദസഞ്ചാരകേന്ദ്രവും കൂടിയാണ്. ഹെൻട്രി അഞ്ചാമന്റെ ജന്മദേശമെന്ന നിലയിലും മൊൻമത് പ്രശസ്തമാണ്.
മൊൻമത്പീഡിയ
മൊൻമതിന്റെ ചരിത്രവും പൈതൃകവും സാമൂഹികജീവിതവും ആ പട്ടണത്തിലെത്തുന്നവർക്ക് വിക്കിപീഡിയയുടെ സഹായത്തോടെ അനായാസം മനസ്സിലാക്കുവാനായി രൂപീകരിച്ചിരിക്കുന്ന സംവിധാനമാണ് മൊൻമത്പീഡിയ. ഒരു പട്ടണത്തിലെ പ്രധാന സ്ഥലങ്ങളെയും സ്മാരകങ്ങളെയും പറ്റിയുള്ള വിശദമായ വിവരണങ്ങൾ ഉൾക്കൊള്ളുന്ന ലേഖനങ്ങൾ സൃഷ്ടിക്കുന്ന വിക്കിപീഡിയുടെ ഗ്ലാം (GLAM -"Galleries, Libraries, Archives, and Museums") പദ്ധതിയുടെ ആദ്യ സംരംഭമാണ് മൊൻമത്പീഡിയ. ആ അർത്ഥത്തിൽ മൊൻമത്തിനെ ലോകത്തിലെ 'ആദ്യ വിക്കിപീഡിയ പട്ടണം' എന്നു വിശേഷിപ്പിക്കാറുണ്ട്.
അവലംബം
വർഗ്ഗം:വേൽസിലെ പട്ടണങ്ങൾ
പൊക്ലാശ്ശേരി
ആലപ്പുഴ ജില്ലയിൽ, ചേർത്തല താലൂക്കിൽ, മാരാരിക്കുളം വടക്ക് വില്ലേജിൽ സ്ഥിതിചെയ്യുന്ന സ്ഥലമാണ് പൊക്ലാശ്ശേരി.കണിച്ചുകുളങ്ങര ദേവീക്ഷേത്രത്തിൽ നിന്ന് ഉദ്ദേശം 1.5 കി.മീ തെക്കുപടിഞ്ഞാറാണ് ഈ ഗ്രാമം.ശ്രീ ബാലഭദ്രാ ദേവീക്ഷേത്രം, 1911 ൽ സ്ഥാപിതമായ ഗവ:എൽ.പി.സ്കൂൾ,കൈരളി ഗ്രന്ഥശാല എന്നിവ ഈ ഗ്രാമത്തിലുണ്ട്.
സുധീർ കുമാർ ചൗധരി
സുധിർ കുമാർ ചൗധരി (ജനനം: 1983 മുസാഫർപൂർ, ബിഹാർ). ഒരു ഇന്ത്യൻ ക്രിക്കറ്റ് ടീം ആരാധകനാണ്. ഇന്ത്യ ആതിഥേയരായി പങ്കെടുക്കുന്ന എല്ലാ ക്രിക്കറ്റ് മത്സരങ്ങളിലും ദേശീയപതാകയുടെ നിറങ്ങൾ ശരീരത്തിൽ പുരട്ടിക്കൊണ്ട് പ്രത്യക്ഷപ്പെടാൻ തുടങ്ങിയതോടെയാണ് അദ്ദേഹം പ്രശസ്തനായത്. സച്ചിൻ ടെൻഡുൽക്കറിന്റെയും ഒരു കടുത്ത ആരാധകനാണ് സുധിർ. 2010 ഏപ്രിൽ വരെ ഏകദേശം 150 ക്രിക്കറ്റ് മത്സരങ്ങൾക്ക് അദ്ദേഹം നേരിട്ട് കാഴ്ചക്കാരനായിട്ടുണ്ട്. തന്റെ സൈക്കിളിൽ സഞ്ചരിച്ചാണ് അദ്ദേഹം പലപ്പോഴും ക്രിക്കറ്റ് മത്സരങ്ങൾക്ക് എത്തുന്നത്. അദ്ദേഹം ഒരു തൊഴിൽരഹിതനാണ്.
മൈലാഞ്ചി
ഒരു സപുഷ്പിയായ സസ്യമാണ് മൈലാഞ്ചി അഥവാ ഹെന്ന. ഏഷ്യയുടെയും ആഫ്രിക്കയുടെയു ഉഷ്ണമേഖലാ, ഉപോഷ്ണമേഖലാ പ്രദേശങ്ങളിൽ ധാരാളമായി കണ്ടുവരുന്നു. സൗന്ദര്യവർദ്ധക ഔഷധിയായ ഇത് ചില ത്വക്ക് രോഗങ്ങളെ ശമിപ്പിക്കുവാനും ഉപയോഗിച്ചുവരുന്നു. ശാസ്ത്രനാമം :(Lawsonia intermis L.)(Lowsonia alba Laam.)
അപരനാമങ്ങൾ
ഹിന്ദിയിൽ ഹെന്ന എന്നും मेहेंदी (മേഹേംദി) എന്നും ആറിയപ്പെടുന്നു. തമിഴിൽ ഇത് மருதாணி (മരുതാണി) மருதோன்றி (മരുതോണ്ടി) എന്നും അറിയപ്പെടുന്നു. ഇംഗ്ലീഷിൽ Henna tree എന്നും സംസ്കൃതത്തിൽ രാഗാംഗി, രക്തഗർഭ, മദയന്തികാ, മേന്ധി, എന്നും അറിയപ്പെടുന്നു.
രസാദി ഗുണങ്ങൾ
രസം			:കഷയം, തിക്തം
ഗുണം		:ലഘു, രൂക്ഷം
വീര്യം			:ശീതം
വിപാകം		:കടു
ഔഷധയോഗ്യ ഭാഗം
ഇല, പുഷ്പം, വിത്ത്
പുറത്തേക്കുള്ള കണ്ണികൾ
വർഗ്ഗം:സസ്യങ്ങൾ വർഗ്ഗം:ലൈത്രേസി
ഋഷികാ
ഋഷി എന്നതിന്റെ സ്ത്രീലിംഗമാണ് ഋഷികാ. വേദങ്ങളിൽ ഇത് ഒരു സ്ത്രീ പദവിയെക്കുറിക്കുന്നു.
"മന്ത്രത്തെ ദർശിച്ച സ്ത്രീ" എന്നാണ് ഇതുകൊണ്ട് അർത്ഥമാക്കുന്നത്.
വേദങ്ങളിൽ പരാമർശിച്ചിട്ടുള്ള പ്രസിദ്ധകളായ ഋഷികകൾ ഇവരാണ്.
വർഗ്ഗം:പുരാണകഥാപാത്രങ്ങൾ
ടി.ഇ. പുന്നൻ
പാശ്ചാത്യ വൈദ്യബിരുദം ലഭിച്ച ആദ്യ മലയാളിയായിരുന്നു '''ഡോക്ടർ ടി. ഇ. പുന്നൻ'''‍ (1859-1916)‌. കോട്ടയം ജില്ലയിലെ അയ്മനത്തു ജനനം. സ്കോട്‌ലണ്ടിലെ അബർഡൻ യൂണിവേർസിറ്റിയിൽ നിന്നും എം.ബി.ബി.എസ്സ്‌. അരുന്ധതി റോയി യുടെ പൂർവികൻ. കോട്ടയം സി.എം.എസ്സ്‌ കോളേജിൽ പഠനം. 1880ൽ‌ തിരുവിതാംകൂർ മെഡിക്കൽ വകുപ്പിൽ ചേർന്നു. 1885ൽ ആലപ്പുഴയിൽ സർജൻ ആയിരുന്നു. പിന്നീട്‌ തിരുവനന്തപുരം ജനറൽ ആശുപത്രി സൂപ്രണ്ട്‌ 1914ൽ വിരമിച്ചു. മകൾ ,മേരി പുന്നൻ ലൂക്കോസ്‌(1890) വൈദ്യബിരുദം നേടിയ ആദ്യ കേരളീയ വനിതയായിരുന്നു. . ലണ്ടനിലും ഡബ്ലിനിലും പഠനം(1909-1916). കെ.കെ ലൂക്കോസിനെ വിവാഹം കഴിച്ചു. തിരുവിതാംകൂറിലെ ആദ്യ സർജൻ ജനെറാൾ.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ ഭിഷഗ്വരർ
ഫിലാഡെൽഫിയ സെവന്റിസിക്സേഴ്സ്
ഫിലാഡെൽഫിയ സെവന്റിസിക്സേഴ്സ് അഥവാ സിക്സേഴ്സ് ഫിലാഡെൽഫിയ  ആസ്ഥാനമാക്കി കളിക്കുന്ന ഒരു നാഷണൽ ബാസ്ക്കറ്റ്ബോൾ അസോസിയേഷൻ ടീമാണ്. സിക്സേഴ്സ് ഈസ്റ്റേൺ കോൺഫറൻസിലെ അറ്റ്ലാന്റിക് വിഭാഗത്തിൻറെ ഭാഗമാണ്. 1939 -ൽ സ്ഥാപിതം ആക്കപ്പെട്ട ഈ പ്രസ്ഥാനം നാഷണൽ ബാസ്ക്കറ്റ്ബോൾ അസോസിയേഷനിൽ 1949 മുതൽ ഉള്ള ടീമാണ്. ന്യുയോർക്കിലെ സിറകൂസ്-ൽ സിറകൂസ് നാഷനൽസ് എന്ന പേരിൽ ആരംഭിച്ച ഈ ടീം 1963 -ൽ ഫിലാഡെൽഫിയയിലേക്ക് മാറുകയും ശേഷം ഒരു പേർ ഇടീൽ മത്സരം നടത്തി ഫിലാഡെൽഫിയ സെവന്റിസിക്സേഴ്സ് എന്നാ നാമം സ്വീകരിക്കുകയും ചെയ്തു. വെല്ല്സ് ഫാർഗോ സെന്റെറിൽ ആണ് സിക്സേഴ്സ്-ൻറെ ഹോം മത്സരങ്ങൾ നടക്കുന്നത്. ഇവർ 1955, 1967 ,1983 എന്നീ വർഷങ്ങളിൽ എൻ.ബി.എ. ചാമ്പ്യൻഷിപ്‌ സ്വന്തമാക്കിയിട്ടുണ്ട്.
അവലംബം
വർഗ്ഗം:എൻ.ബി.എ. ടീമുകൾ
അലസ്ഡർ മാക്ലിന്റയർ
ഒരു സ്കോട്ടിഷ് തത്വചിന്തകനാണ് അലസ്ഡർ മാക്ലിന്റയർ. ധാർമ്മികവും രാഷ്ട്രീയവുമായ തത്ത്വചിന്തയിലും തത്ത്വചിന്തയുടെയും ദൈവശാസ്ത്രത്തിന്റെയും ചരിത്രത്തിലും അദ്ദേഹം സംഭാവന നൽകിയിട്ടുണ്ട്. 20-ആം നൂറ്റാണ്ടിലെ ആംഗ്ലോഫോൺ ധാർമ്മിക രാഷ്ട്രീയ തത്ത്വചിന്തയിലെ ഏറ്റവും പ്രധാനപ്പെട്ട കൃതികളിലൊന്നാണ് മാക്ഇന്റയറിന്റെ ആഫ്റ്റർ വെർച്യു (1981). ലണ്ടൻ മെട്രോപൊളിറ്റൻ യൂണിവേഴ്‌സിറ്റിയിലെ സെന്റർ ഫോർ കണ്ടംപററി അരിസ്റ്റോട്ടിലിയൻ സ്റ്റഡീസ് ഇൻ എത്തിക്‌സ് ആൻഡ് പൊളിറ്റിക്‌സിലെ (CASEP) സീനിയർ റിസർച്ച് ഫെല്ലോ, നോട്രെ ഡാം യൂണിവേഴ്‌സിറ്റിയിലെ എമറിറ്റസ് ഫിലോസഫി പ്രൊഫസറും നോട്ടർ ഡാം സെന്റർ ഫോർ എത്തിക്‌സ് ആൻഡ് കൾച്ചറിലെ സ്ഥിരം സീനിയർ ഡിസ്റ്റിംഗ്വിഷ്ഡ് റിസർച്ച് ഫെല്ലോയുമാണ്. തന്റെ നീണ്ട അക്കാദമിക് ജീവിതത്തിൽ, ബ്രാൻഡീസ് യൂണിവേഴ്സിറ്റി, ഡ്യൂക്ക് യൂണിവേഴ്സിറ്റി, വാൻഡർബിൽറ്റ് യൂണിവേഴ്സിറ്റി, ബോസ്റ്റൺ യൂണിവേഴ്സിറ്റി എന്നിവയിലും അദ്ദേഹം പഠിപ്പിച്ചു.
പുറത്തേക്കുള്ള കണ്ണികൾ
വർഗ്ഗം:1929-ൽ ജനിച്ചവർ വർഗ്ഗം:20-ആം നൂറ്റാണ്ടിലെ തത്ത്വചിന്തകർ വർഗ്ഗം:ക്രൈസ്തവചിന്തകർ വർഗ്ഗം:ജീവിച്ചിരിക്കുന്ന പ്രമുഖർ
ആന്റ് ഈറ്റർ
അമേരിക്കൻ ഭൂഖണ്ഡങ്ങളിൽ കണ്ടുവരുന്ന ഒരു സസ്തനിയാണ് ആന്റ് ഈറ്റർ (ഉറുമ്പുതീനി). ഉറുമ്പുകളേയും, ചിതലുകളേയും ഭക്ഷിച്ചാണ് ജീവിക്കുന്നത്. വലിയ ആന്റ് ഈറ്റർ, സിൽക്കി ആന്റ് ഈറ്റർ, ദക്ഷിണ ടമൻഡുവ, ഉത്തര ടമൻഡുവ എന്നിങ്ങനെ നാല് ജാതി ആന്റ് ഈറ്ററുകളാണുള്ളത്. മലയാളത്തിൽ ഈനാമ്പേച്ചി തുടങ്ങിയ ജീവികളെ കുറിക്കാൻ ഉറുമ്പുതീനി എന്ന പദം ഉപയോഗിക്കുന്നുണ്ട്.
വിവരണം
കുഴലുപോലെ നീണ്ട വായ ആണ് ആന്റ് ഈറ്ററുകളുടെ പ്രത്യേകത. വായയിലെ ലോലമായ പശിമയുള്ള നാക്ക് തലയുടെ നീളത്തിലുമധികം പുറത്തേയ്ക്ക് നീട്ടാനാവും. നാവ് ഉറുമ്പിന്റെ കൂട്ടിലേക്കും, ചിതൽപ്പുറ്റിലേക്കും ഇറക്കി അതിൽ പറ്റിപ്പിടിക്കുന്നവയെ ഭക്ഷിക്കുകയാണ് രീതി. രോമാവൃതമായ ശരീരം കീടങ്ങളുടെ ആക്രമണത്തിൽ നിന്നും ഇവയെ രക്ഷിക്കാനുള്ളതാണ്. വാൽ കൊണ്ട് മാത്രം പിടിച്ച് തൂങ്ങിക്കിടക്കാൻ ഇവയ്ക്ക് കഴിയും. മുൻകാലിലെ നഖങ്ങൾ ചിതൽപ്പുറ്റുകളും മറ്റും പൊളിക്കാൻ ശേഷിയുള്ളതും, മരങ്ങളിലും മറ്റും പിടിച്ചുകയറാൻ സഹായമായിട്ടുള്ളതുമാണ്. പേടിച്ചാൽ ചുരുണ്ടു കിടക്കുന്ന സ്വഭാവവും ഇവയ്ക്കുണ്ട്.
വിതരണം
തെക്കേ അമേരിക്കയിലും ഉത്തര അമേരിക്കയിൽ മെക്സിക്കോ വരെയുള്ള ദക്ഷിണ ഭാഗത്തുമാണ് ആന്റ് ഈറ്ററുകളെ കണ്ടുവരുന്നത്. മുമ്പ് ഒരു വലിയ ദ്വീപായിരുന്ന ദക്ഷിണ അമേരിക്കയിലാണ് ഇവ ഉരുത്തിരിഞ്ഞതെന്നും വികാസം പ്രാപിച്ചതെന്നും കരുതപ്പെടുന്നു. വരണ്ട ഉഷ്ണമേഖലാ വനങ്ങൾ, മഴക്കാടുകൾ, പുൽമേടുകൾ, സാവന്നകൾ തുടങ്ങിയയിടങ്ങളിൽ ആന്റ് ഈറ്ററുകളെ കണ്ടുവരുന്നു.
അവലംബം
വർഗ്ഗം:ഉറുമ്പുതീനികൾ
പൂവാർ
ഭൂപ്രദേശം
വിഴിഞ്ഞം എന്ന പ്രകൃതിപരമായ തുറമുഖത്തിൻറെ അടുത്തായാണ്‌ പൂവാർ ഗ്രാമം സ്ഥിതിചെയ്യുന്നത്. വേലിയേറ്റ സമയത്ത് കടലുമായി ബന്ധിപ്പിക്കുന്ന അഴിമുഖം പൂവാറിലുണ്ട്. 56 കിലോമീറ്റർ ഉള്ള നെയ്യാർ പുഴ നെയ്യാറ്റിൻകര താലൂക്കിലൂടെ ഒഴുകി അറബിക്കടലിൽ ചേരുന്നത് പൂവാറിനു സമീപമാണ്. അതിൻറെ പ്രകൃതി ഭംഗി ഇവിടെ ഒരു വിനോദസഞ്ചാര മേഖലയാക്കുന്നു.
ചരിത്രം
മരം, ചന്ദനം, ദന്തം, സുഗന്ധവ്യഞ്ജനം എന്നിവയുടെ വിപണന കേന്ദ്രമായിരുന്നു പൂവാർ. 1000 ബിസി-യിൽ ഇസ്രയേലിലെ സോളമൻ രാജാവിൻറെ കപ്പലുകൾ, ഇപ്പോൾ പൂവാർ ആണെന്ന് കരുതപ്പെടുന്ന, ഓഫിറിൽ വന്നിട്ടുണ്ട് എന്ന് കരുതപ്പെടുന്നു.
പൂവാർ എന്ന പേര് രണ്ട് മലയാള വാക്കുകൾ ചേർന്നു വന്നതാണ്. മാർത്താണ്ഡവർമ്മയാണ് ഈ സ്ഥലത്തിനു ഈ പേര് നൽകിയത് എന്ന കഥ പ്രശസ്തമാണ്. പൂവ് എന്ന മലയാള വാക്കും പുഴ എന്ന അർത്ഥം വരുന്ന ആറ് എന്ന വാക്കും ചേർന്നാണ് പൂവാർ എന്ന പേര് വന്നത്.
ഗതാഗതം
തിരുവനന്തപുരം സെൻട്രൽ റെയിൽവേ സ്റ്റേഷനാണ് പൂവാർ ഗ്രാമത്തിനു സമീപമുള്ള പ്രധാന റെയിൽവേ സ്റ്റേഷൻ. 20 കിലോമീറ്റർ ദൂരമാണ് പൂവാർ ഗ്രാമത്തിൽനിന്നും തിരുവനന്തപുരം സെൻട്രൽ റെയിൽവേ സ്റ്റേഷനിലേക്ക്. പൂവാറിൽനിന്നും നേമം റെയിൽവേ സ്റ്റേഷനിലേക്ക് 20 കിലോമീറ്റർ ദൂരവും, നെയ്യാറ്റിൻകര റെയിൽവേ സ്റ്റേഷനിലേക്ക് 10 കിലോമീറ്റർ ദൂരവുമാണ് ഉള്ളത്.
വിഴിഞ്ഞം ഹാർബറാണ് പൂവാർ ഗ്രാമത്തിനു സമീപമുള്ള ഹാർബർ. 14 കിലോമീറ്റർ ദൂരമാണ് പൂവാർ ഗ്രാമത്തിൽനിന്നും വിഴിഞ്ഞം ഗ്രാമത്തിലേക്ക്.
ഏറ്റവും അടുത്തുള്ള വിമാ‍നത്താവളം : തിരുവനന്തപുരം അന്താരാഷ്ട്ര വിമാനത്താവളം - 18 കിലോമീറ്റർ അകലെ. ഏറ്റവും അടുത്തുള്ള റെയിൽ‌വേ സ്റ്റേഷൻ : തിരുവനന്തപുരം സെൻട്രൽ - 22 കിലോമീറ്റർ അകലെ. നേമം - 12 കിലോമീറ്റർ അകലെ.
അവലംബം
വർഗ്ഗം:കേരളചരിത്രം വർഗ്ഗം:തിരുവനന്തപുരം ജില്ലയിലെ വിനോദസഞ്ചാരകേന്ദ്രങ്ങൾ വർഗ്ഗം:തിരുവനന്തപുരം_ജില്ലയിലെ_ഗ്രാമങ്ങൾ
പതിനഞ്ചു നായും പുലിയും
കുട്ടികളുടെ ഒരു പഴയ കേരളീയ വിനോദമാണ് പതിനഞ്ചു നായും പുലിയും. മൂന്നു പുലികളും പതിനഞ്ചു നായ്ക്കളും ആണ്‌ കരുക്കൾ. രണ്ടു പേർ ചേർന്നു കളിക്കാം. ഒരാൾ പുലിയേയും അപരൻ നായ്ക്കളേയും എടുക്കുന്നു. പുലികൾ നായ്ക്കളെ വെട്ടും. നായ്ക്കൾ പുലിയെ കുടുക്കും. പുലിയെ കുടുക്കിയാൽ നായക്കാരനും, നായയെ കുടുക്കിയാൽ പുലിക്കാരനും ജയിക്കും. ചതുരംഗം പോലെ പോരുള്ള കളി. നേരേ വയ്ക്കുക, ഏഴു നായും പുലിയും, നാൽക്കൂത്തു വയ്ക്കൽ, മുക്കൂത്തു വയ്ക്കൽ, തായം കളി ഇവയെല്ലാം പണ്ടു കേരളത്തിലെ കുട്ടികളുടെ കളികളായിരുന്നു.
വർഗ്ഗം:കേരളത്തിലെ നാടൻകളികൾ വർഗ്ഗം:അവലംബം ഇല്ലാത്ത താളുകൾ
ചെങ്ങന്നൂർ നിയമസഭാമണ്ഡലം
കേരളത്തിലെ ആലപ്പുഴ ജില്ലയിലെ ഒരു നിയമസഭാമണ്ഡലമാണ് ചെങ്ങന്നൂർ നിയമസഭാമണ്ഡലം. ചെങ്ങന്നൂർ നഗരസഭ, ചെങ്ങന്നൂർ താലൂക്കിലെ ആല, ബുധനൂർ, ചെറിയനാട്, മാന്നാർ, മുളക്കുഴ, പാണ്ടനാട്, പുലിയൂർ, തിരുവൻവണ്ടൂർ, വെണ്മണി എന്നീ പഞ്ചായത്തുകളും, മാവേലിക്കര താലൂക്കിൽ ഉൾപ്പെടുന്ന ചെന്നിത്തല - തൃപ്പെരുന്തുറ എന്നീ പഞ്ചായത്തുകളും ചേർന്നതാണ് ചെങ്ങന്നൂർ നിയമസഭാമണ്ഡലം. .<mapframe text="ചെങ്ങന്നൂർ നിയമസഭാമണ്ഡലം" width=300 height=300 align=center >{ "type": "ExternalData", "service": "geoshape",  "ids": "Q13112000,Q13113665,Q13112037,Q13114014,Q31696274,Q13114167,Q16133802,Q13112527,Q4705084"}  പതിനാറു  തവണയായി ഇവിടെ നിയമസഭാ ഇലക്ഷനുകൾ നടക്കുന്നു. അതിൽ 6 തവണ ഇടത് മുന്നണിയും പത്ത് തവണ ഐക്യ മുന്നണീയും വിജയിച്ചു. സരസ്വതിയമ്മ ശോഭനാ ജോർജ്ജ് എന്നിവർ മൂന്നു തവണഈ മണ്ഡലത്തെ പ്രതിനിധീകരിച്ചു. സരസ്വതിയമ്മ 2.3.6 നിയമസഭകളീലാണ് പ്രതിനിഥിയായത്. അതിൽ ആദ്യം കോൺഗ്രസ് ആയും രണ്ടാമത് കേരള കോൺഗ്രസ് ആയും മൂന്നാമത് എൻ ഡി പി ആഉം ആണ് വിജയിച്ചത്. രണ്ട് തവണ വിഷ്ണുനാഥ്,, പി ജി പുരുഷോത്തമൻ പിള്ള എന്നിവർ വിജയിച്ചു. അഞ്ച് തവണ സ്ത്രീകളെ വിജയിപ്പിച്ചു എന്ന പ്രത്യേകതയും ഈ മണ്ഡലത്തിനുണ്ട്. 2016 ലെ തിരഞ്ഞെടുപ്പിൽ വിജയിച്ച കെ.കെ. രാമചന്ദ്രൻ നായരുടെ മരണത്തെ തുടർന്ന് 2018 മെയ് 28നു ചെങ്ങന്നൂരിൽ ഉപതിരഞ്ഞെടുപ്പ് നടന്നു. . എൽഡിഎഫിനുനു വേണ്ടി സജി ചെറിയാനും യുഡിഎഫിന് ഡി. വിജയകുമാറും ബിജെപിക്കു പി.എസ്. ശ്രീധരൻ പിള്ളയും ജനവിധി തേടി. മൂന്നു മുന്നണികൾക്കു പുറമേ ആം ആദ്മി, എസ്‍യുസിഐ കമ്യൂണിസ്റ്റ് തുടങ്ങിയ ചെറുപാർട്ടികളും ചെങ്ങന്നൂരിലെ തിരഞ്ഞെടുപ്പ് മൽസരിച്ചു.ആകെ 17 സ്ഥാനാർഥികൾ മൽസരിച്ച് ആ മൽസരത്തിൽ സജി ചെറിയാൻ 20956 എന്ന റക്കോർഡ് ഭൂരിപക്ഷത്തിനു വിജയിച്ചു..
അവലംബം
വർഗ്ഗം:കേരളത്തിലെ നിയമസഭാമണ്ഡലങ്ങൾ വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
തോമസ് കുൻ
അമേരിക്കൻ ഊർജ്ജതന്ത്രജ്ഞനും ദാർശനികനുമായിരുന്നു തോമസ് കുൻ.(ജൂലൈ 18, 1922 – ജൂൺ 17, 1996).ശാസ്ത്രചരിത്ര വിജ്ഞാനം,ശാസ്ത്രതത്വങ്ങളുടെ ആവിർഭാവം എന്നിവയിൽ ആഴത്തിലുള്ള പഠനം നടത്തിയിട്ടുണ്ട്.The Structure of Scientific Revolutions എന്നതാണ് പ്രധാനകൃതി.
ഓമാനൂർ
മലപ്പുറം ജില്ലയിലെ ഏറനാട് താലൂക്കിൽ ചീക്കോട് ഗ്രാമപഞ്ചായത്തിലെ ഒരു ഗ്രാമമാണു ഓമാനൂർ (Omanoor). കൊണ്ടോട്ടിയിൽ നിന്നും 9 കി.മീ. മാറി എടവണ്ണപ്പാറക്ക് 3 കി.മീ അടുത്തായി ആണ് ഓമാനൂർ സ്ഥിതി ചെയ്യുന്നത്.
ചരിത്രത്തിൽ
ബിംബനൂർ എന്നായിരുന്നു പൂർവ്വനാമം.ക്ഷേത്രങ്ങളും ബിംബങ്ങളും ഒരുപാടുള്ളതുകൊണ്ടായിരുന്നു ബിംബനൂർ എന്ന നാമത്തിനാധാരം.18ാം നൂറ്റാണ്ടിന്റെ അവസാനത്തിൽ ലഹളകളിൽ ക്ഷേത്രങ്ങളെല്ലാം നശിപ്പിക്കപ്പെട്ടു. ഇന്നും ഈ ക്ഷേത്രഭൂമികൾ അമ്പലക്കണ്ടി എന്ന പേരിൽ രണ്ടു സ്ഥലത്തായി അന്യാധീനപ്പെട്ടു കിടക്കുന്നതായിട്ടു കാണാം.
ഗ്രാന്റ് റാപ്പിഡ്സ്
ഗ്രാന്റ് റാപ്പിഡ്സ്, മിഷിഗണിലെ രണ്ടാമത്തെ വലിയ നഗരവും പടിഞ്ഞാറൻ മിഷിഗണിലെ ഏറ്റവും വലിയ നഗരവുമാണ്. മിഷിഗൺ തടാകത്തിന് ഏകദേശം 30 മൈലുകൾ (48 കിലോമീറ്റർ) കിഴക്കായി ഗ്രാൻഡ് നദിയോരത്താണ് ഈ നഗരം സ്ഥിതിചെയ്യുന്നത്. 2010 ലെ സെൻസസ് പ്രകാരമുള്ള ഈ നഗരത്തിലെ ആകെ ജനസംഖ്യ 188,040 ആയിരുന്നു. 2010 ൽ ഗ്രാൻഡ് റാപ്പിഡ്സ് മെട്രോപ്പോളിറ്റൻ പ്രദേശത്താകമാനം 1,005,648 ആയിരുന്നു ജനസംഖ്യ. ഗ്രാൻ റാപ്പിഡ്സ്-മസ്കെഗോൺ-ഹോളണ്ട് കംബൈൻഡ് സ്റ്റാറ്റിസ്റ്റിക്കൽ പ്രദേശത്തെ മൊത്തം ജനസംഖ്യ 1,321,557 ആയിരുന്നു. കെന്റ് കൗണ്ടിയുടെ കൌണ്ടി സീറ്റുകൂടിയാണ് ഗ്രാൻഡ് റാപ്പിഡ്സ് നഗരം.
ബൗളിംഗ് ശരാശരി
ക്രിക്കറ്റിൽ ബൗളർമാരുടെ പ്രകടനം അളക്കുന്നതിനുള്ള ഒരു സാംഖ്യിക അളവുകോലായി പൊതുവെ ഉപയോഗിക്കുന്ന ഒരു സാങ്കേതിക പദപ്രയോഗമാണ് 'ബൗളിംഗ് ശരാശരി'. ഒരു ബൗളർ മൊത്തം വഴങ്ങിയ റൺസിനെ അയാൾ നേടിയ മൊത്തം വിക്കറ്റുകൾ കൊണ്ട് ഹരിക്കുമ്പോഴാണ് ബൗളിംഗ് ശരാശരി ലഭ്യമാകുന്നത്.
അതായത്: ബൗളിംഗ് ശരാശരി = മൊത്തം വഴങ്ങിയ റൺസ് / മൊത്തം നേടിയ വിക്കറ്റുകൾ
അവലംബം
വർഗ്ഗം:ക്രിക്കറ്റിലെ സാങ്കേതിക പദങ്ങൾ
പള്ളിപ്പുറം കോട്ട
കേരളത്തിലെ എറണാകുളം ജില്ലയിലെ ഒരു കോട്ടയാണ് പള്ളിപ്പുറം കോട്ട. ഇംഗ്ലീഷ്: Pallipuram Fort. പോർച്ചുഗീസുകാരാണ് 1503-ൽ ഈ കോട്ട നിർമ്മിച്ചത്. അയീക്കോട്ട എന്നാണിത് അറിയപ്പെടുന്നത്. ഒരു കാവൽ നിലയമായാണ് ഇത് വികസിപ്പിച്ചിട്ടുള്ളത്. ഇന്ത്യയിൽ യൂറോപ്യർ ഏറ്റവും ആദ്യമുണ്ടാക്കിയ കോട്ട എന്ന പദവി കൊച്ചിയിലെ പള്ളിപ്പുറം കോട്ടയ്ക്കാണ്. രണ്ടാം പോർച്ചുഗീസ് വൈസ്രോയിയും കോളനി വത്കരണത്തിന്റെ സ്ഥാപകനുമായ അൽ ബുക്കർക്കാണ് ഇത് പണിതത്. വൈപ്പിൻ കോട്ട, ആയക്കോട്ട എന്നൊക്കെ ഇതിന് പേരുണ്ട്.
ഡാറ്റാ സ്ട്രക്‌ച്ചർ
കാര്യക്ഷമതയോടെയുള്ള ഉപയോഗത്തിനുതകും വിധം കമ്പ്യൂട്ടറിൽ ഡാറ്റ ക്രമീകരിച്ച് സൂക്ഷിക്കുന്നതിന്റെ പ്രതിനിധാനമാണ് ഡാറ്റാസ്ട്രക്‌ച്ചർ അഥവാ ദത്തസങ്കേതം. കൂടുതൽ കൃത്യമായി പറഞ്ഞാൽ, ഡാറ്റാ മൂല്യങ്ങൾ, അവയ്ക്കിടയിലുള്ള ബന്ധങ്ങൾ, ഡാറ്റയിൽ പ്രയോഗിക്കാൻ കഴിയുന്ന ഫങ്ഷൻസ് അല്ലെങ്കിൽ ഓപ്പറേഷൻസ് എന്നിവയുടെ ഒരു ശേഖരമാണ് ഡാറ്റ സ്ട്രക്ചർ, അതായത്, ഇത് ഡാറ്റയെക്കുറിച്ചുള്ള ബീജഗണിത ഘടനയാണ്.
വിവിധ തരത്തിലുള്ള ദത്തസങ്കേതങ്ങൾ പലതരത്തിലുള്ള കമ്പ്യൂട്ടർ ആപ്ലിക്കേഷനുകൾക്കുതകുന്നവയാണ്‌. ഉന്നതമായ പ്രതേക ഡാറ്റാസ്ട്രക്‌ച്ചറുകൾ ചില പ്രവർത്തനങ്ങൾക്കുള്ളവയാണ്‌. ഉദാഹരണത്തിന് ബി-ട്രീകൾ (B-trees) ഡാറ്റാബേസുകളുടെ രൂപവത്കരണത്തിനു നന്നായി യോജിച്ചവയാണ്‌, അതേസമയം കമ്പൈലറുകൾ ഹാഷ് ടേബിളുകളാണ്‌ ഉപയോഗപ്പെടുത്തുന്നത്.
പള്ളിപ്പുറം കോട്ട
1663-ൽ ഡച്ചുകാർ ഈ കോട്ട പിടിച്ചടക്കി. പിന്നീട് ഡച്ചുകാർ ഈ കോട്ട 1789-ൽ തിരുവിതാംകൂർ രാജ്യത്തിനു വിറ്റു. വൈപ്പിൻ ദ്വീപിന്റെ വടക്കേ അറ്റത്തായി പള്ളിപ്പുറത്ത് ആണ് ഈ കോട്ട സ്ഥിതിചെയ്യുന്നത്. കോട്ടപ്പുറത്തെ, കൊടുങ്ങല്ലൂർ കോട്ട ഇതിനടുത്താണ്. ഈ കോട്ടയിൽ നിന്ന് കൊടുങ്ങല്ലൂർ കോട്ടയിലേയ്ക്ക് നദിക്കടിയിലൂടെ ഒരു തുരങ്കം ഉണ്ടെന്ന് പറയപ്പെടുന്നു. ഇന്ന് ഈ കോട്ട കേരള പുരാവസ്തു വകുപ്പിന്റെ സ്മാരകമായിട്ടുള്ള കോട്ടകളിൽ കേടു വരാത്ത അപൂർവ്വം ഒന്നാണ്‌. ഇന്ത്യയിൽ യൂറോപ്യന്മാർ നിർമ്മിച്ചതിൽ ഇന്ന് നിലനില്ക്കുന്നഏറ്റവും പഴക്കമുള്ള സൗധം എന്ന് എ. ഗില്ലറ്റി ഇതിനെ വിശേഷിപ്പിക്കുന്നത്.
ഡാറ്റാ സ്ട്രക്‌ച്ചർ
എല്ലാ കമ്പ്യൂട്ടർ പ്രോഗ്രാമുകളിലും സോഫ്റ്റ്വെയറുകളിലും ഡാറ്റാ സ്ട്രക്‌ച്ചറുകൾ ഉപയോഗിക്കപ്പെടുന്നു. കാര്യക്ഷമമായ അൽഗോരിതങ്ങളുടെ അവശ്യ ഘടകങ്ങളാണ്‌ ചില ഡാറ്റാ സ്ട്രക്‌ച്ചറുകൾ, ഡാറ്റാബേസ് പോലെയുള്ള ഉപയോഗങ്ങളിൽ വളരെ വലിയ അളവിലുള്ള ഡാറ്റയുടെ കൈകാര്യത്തിനു ഇവ സഹായിക്കുന്നു. പല വ്യവസ്ഥാപിതമായ രൂപകൽപ്പന രീതികളും പ്രോഗ്രാമിങ്ങ് ഭാഷകളും അൽഗോരിതങ്ങളേക്കാൾ ഡാറ്റാ സ്ട്രക്‌ച്ചറുകൾക്ക് പ്രാധാന്യം നൽകുന്നു, ഇവ സോഫ്റ്റ്‌വേർ രൂപകൽപ്പനയിൽ വലിയ സ്വാധീനം ചെലുത്തുന്നതിനാലാണിത്.
പള്ളിപ്പുറം കോട്ട
പേരിനു പിന്നിൽ
അഴിയുടെ വക്കിലായാതുകൊണ്ടാണ് ഈ കോട്ടക്ക് അഴീകൊട്ട അല്ലെങ്കിൽ ആയ്, അയീക്കോട്ട എന്നൊക്കെ പേരുവന്നത്. പിന്നീട് വി. മറിയത്തിൻറെ നാമത്തിലുള്ള പള്ളിയുടെ പേരിൽ അറിയപ്പെട്ട് തുടങ്ങിയതോടെ സ്ഥലനാമം ചേർത്ത് കോട്ടക്ക് പള്ളിപ്പുറം കോട്ട എന്ന പേര് സിദ്ധിച്ചു.
ഡാറ്റാ സ്ട്രക്‌ച്ചർ
അവലംബം
വർഗ്ഗം:ഡാറ്റാ സ്ട്രക്‌ച്ചറുകൾ
പള്ളിപ്പുറം കോട്ട
ചരിത്രം
thumb|left|കോട്ടയുടെ രൂപരേഖ
എന്നാൽ ഡച്ചുകാർക്ക് ഇത് അധികം കാലം പിടിച്ചു നിർത്താൻ കഴിഞ്ഞില്ല. തിരുവിതാംകൂറിന്റെ ആക്രമണത്തിൽ കൊച്ചി ഏകദേശം പരിക്ഷീണിതയായിരുന്നു. കൊച്ചിയുടെ സഖ്യകക്ഷിയായ ഡച്ചുകാരും വിഷമിച്ചു. 1780 കളിൽ ടിപ്പു സുൽത്താൻ ഈ കോട്ടകളുടെ അവകാശം ഉന്നയിച്ചുകൊണ്ടിരുന്നു. 1782ല് ടിപ്പുവിൻറെ തിരുവിതാംകൂർ ആക്രമണത്തെ മുന്നിൽ കണ്ട് ഭയന്ന് അത് തടുക്കുന്നതിനായി പള്ളിപ്പുറത്ത് മറ്റൊരു മതിലും കോട്ടയും പണിയാനായി കൊച്ചീരാജാവ് തിരുവിതാംകൂറിന്‌ അനുമതി നൽകി. എന്നാൽ ഇതിനെ ഡച്ചു ഗവർണർ വാൻ ആഞെൻ ബെക്ക് എതിർത്തു. 1788ൽ ടിപ്പു ഡച്ചുകാരുടെ ചേറ്റുവാ കോട്ട അധീനതയിലാക്കുകയും പള്ളിപ്പുറം കൊടുങ്ങല്ലൂർ കോട്ടകളുടെ അവകാശം ഉന്നയിക്കുകയും ചെയ്തു. ഭയന്ന് ഡച്ചുകാർ അത് വകവക്കാതെ മൂന്ന് ലക്ഷം രൂപക്ക് 1789 ൽ കോട്ടകൾ തിരുവിതാംകൂറിന്‌ വിറ്റു. ക്രൂദ്ധനായ ടിപ്പു കൊടുങ്ങല്ലൂർ കോട്ട തകർത്ത്. എന്നാൽ പള്ളിപ്പുറം കോട്ട തകർക്കാനായി പുറപ്പെടും മുന്നേ പിൻ‍വാങ്ങേണ്ടതായി വന്നു. സാമൂതിരി 1790-കളിൽ കോട്ടപ്പുറം കോട്ട നശിപ്പിച്ചെങ്കിലും പള്ളിപ്പുറം കോട്ട അപ്പോഴും ഭദ്രമായി നിലനിന്നു. ഇന്ന് ഒരു സംരക്ഷിത സ്മാരകമാണ് ഈ കോട്ട.
നിർമ്മാണം
1503 സെപ്റ്റംബർ 26-ന് ഇതിനുള്ള തറക്കല്ലിട്ടു. അതേ വർഷം തന്നെ പണിയും തീർത്തു. ഇത് അഴിമുഖത്തിലേയ്ക്കുള്ള ഒരു കാവൽ നിലയം എന്ന രീതിയിൽ ആണ് പണി കഴിപ്പിച്ചിരിക്കുന്നത്. സാധാരണ കോട്ടകളുടെ പ്രത്യേകതകൾ ഇതിനില്ല. കോട്ടയായി അവർ നിർമ്മിച്ചത് അടുത്തുള്ള കൊടുങ്ങല്ലൂർ കോട്ടയാണ് ഈ കാവൽ നിലയവും കൊടുങ്ങല്ലൂർ കോട്ടയും തമ്മിൽ ബന്ധിപ്പിക്കുന്ന ഒരു ഭൂഗർഭ തുരങ്കവും ഉണ്ട്. ഏതെങ്കിലും കപ്പൽ കാവൽ നിലയത്തിന്റെ കണ്ണു വെട്ടിച്ച് കായലിലേയ്ക്ക് പ്രവേശിച്ചാൽ കോട്ടയിലെത്തി മുന്നറിയിപ്പ് നൽകാനും കോട്ടയിലുള്ളവർക്ക് അടിയന്തര സഹായങ്ങൾ എത്തിക്കാനും തുരങ്കം ഉപയോഗപ്പെട്ടിരുന്നു.
thumb|200px|right| പീരങ്കികൾ ഉറപ്പിക്കാവുന്ന കോട്ടയുടെ ജനലുകൾ
ഷഡ്ഭുജാകൃതിയിലുള്ള ഈ കോട്ടയ്ക്ക് മൂന്നു നിലകളുണ്ട്. താഴത്തെ നിലയിൽ സ്ഫോടക വസ്തുക്കളും ആയുധങ്ങളും വയ്ക്കാവുന്ന ആയുധപ്പുരയും തുരങ്കത്തിലേയ്ക്കുള്ള കവാടവും ഉണ്ട്. ചുവരുകളിൽ നിരവധി ജനലുകൾ നിർമ്മിച്ചിരിക്കുന്നു. ഈ ജനലുകളിൽ പല വലിപ്പത്തിലുള്ള തോക്കുകളും പീരങ്കികളും വയ്ക്കാവുന്ന തരത്തിലാണ് നിർമ്മിച്ചിരിക്കുന്നത്. മൂന്നാമത്തെ നിലയിൽ ദൂരദർശിനിയും മറ്റും സ്ഥാപിച്ചിരുന്നു. ഈ കാവൽ നിലയത്തിലിരുന്നാൽ പടിഞ്ഞാറു ഭാഗത്ത് കടലും കിഴക്കു-തെക്കു ഭാഗത്ത് അഴിമുഖവും വ്യക്തമായിക്കാണാൻ സാധിക്കുമായിരുന്നു. ഇവിടെ താമസസൗകര്യം ഉണ്ടായിരുന്നില്ല.
200 കാവൽ ഭടന്മാർ കോട്ടക്കടുത്ത് താമസിച്ചിരുന്നു. അവർക്ക് താമസിക്കുന്നതിനും വെടി മരുന്ന് സൂക്ഷിക്കുന്നതിനുമായി സൗകര്യങ്ങൾ കോട്ടയിൽ ഉണ്ടായിരുന്നു.
പ്രത്യേകതകൾ
ചെത്തിമിനുക്കിയ കരിങ്കല്ലുകൊണ്ട് 5 അടി 3 ഇഞ്ച് നീളത്തിലും 7 അടി പൊക്കത്തിലും പണിതിട്ടുള്ളതാണ്‌ കോട്ടയുടെ വാതിൽ. ഇതിന്റെ ഒരറ്റം കമാനമാണ്‌. വാതില്പ്പടിയിൽ നിന്ന് ഉള്ളിലേക്ക് ചെറിയ വരാന്തയുണ്ട്. ഇതിലേ ഉള്ളിലേക്ക് പോകുമ്പോൾ മറ്റൊരു ചെറിയ ഇടനാഴിയിലെത്തും. ഇത് ചെരിഞ്ഞതാണ്‌. മറ്റൊരു വശത്തായി ഒരു കിണർ കാണാം. ഇത് 3 അടിയോളം നീളമുള്ള സമ ചതുരാകൃതിയിലാണ്‌. ഇതിന്റെ ഭിത്തിക്ക് 6 അടി വീതിയും കിണറിന്‌ ആഴം 16 അടിയുമുണ്ട്. കിണറ്റിൽ ഇന്നും വെള്ളം ഉണ്ട്. കിണറിന്റെ വലത്തുഭാഗത്തുള്ള കല്പ്പടവുകൾ വരാന്തയിലേക്ക് നയിക്കുന്നു. അതിന്റെ വടക്കുഭാഗത്ത് ഭൂഗർഭത്തിലേക്കു ഒരു ദ്വാരം കാണാം. ഇത് കൊടുങ്ങല്ലൂർ കോട്ടയിലേക്ക് നദിയുടെ ചുവട്ടിലൂടെയുള്ള രഹസ്യമാർഗ്ഗമാണ്‌ എന്ന് വിശ്വസിക്കുന്നു. എന്നാൽ കാലപ്പഴക്കം കൊണ്ട് ഇതിന്റെ മുഖം അടഞ്ഞു പോയിരിക്കുന്നു.
എത്തിച്ചേരാനുള്ള വഴി
ജാലമാർഗ്ഗവും കര മാർഗ്ഗവും എത്തിച്ചേരാവുന്നതാണ്
കുറിപ്പുകൾ
വിഭാഗം:കേരളത്തിലെ കോട്ടകൾ വർഗ്ഗം:കേരളത്തിലെ ചരിത്രപ്രധാനമായ കോട്ടകൾ
കെഡിഇഗ്രാഫിക്സ്
ഗ്രാഫിക്സ് ആവശ്യങ്ങൾക്കായുള്ള കെഡിഇ സോഫ്റ്റ്‌വെയർ പാക്കേജാണ് കെഡിഇഗ്രാഫിക്സ്.
പുറംകണ്ണികൾ
വർഗ്ഗം:കെ.ഡി.ഇ
എസ്. ഗുരുമൂർത്തി
സ്വാമിനാഥൻ ഗുരുമൂർത്തി ഇപ്പോൾ റിസർവ് ബാങ്കിന്റെ പാർട്ട് ടൈം ഡയറക്ടറായി സേവനമനുഷ്ഠിക്കുന്നു. തമിഴ് രാഷ്ട്രീയ വാരികയായ തുഗ്ലക്ക് എഡിറ്റുചെയ്ത പത്രപ്രവർത്തകനും ചാർട്ടേഡ് അക്കൗണ്ടന്റുമാണ് അദ്ദേഹം. സ്വദേശി ജഗരൻ മഞ്ചിന്റെ കോ-കൺവീനറാണ് അദ്ദേഹം. അദ്ദേഹത്തെ ഒരു ഹിന്ദു ദേശീയ പ്രത്യയശാസ്ത്രജ്ഞനായി കണക്കാക്കുന്നു; സ്വാമി ജയേന്ദ്ര സരസ്വതിയിൽ നിന്നുള്ള വിവരങ്ങൾ അടിസ്ഥാനമാക്കി താൻ തിരഞ്ഞെടുപ്പ് രാഷ്ട്രീയത്തിലല്ലെന്ന് അദ്ദേഹം പരാമർശിച്ചു
ധീരുഭായ് അംബാനിയുടെ ആക്രമണാത്മക കോർപ്പറേറ്റ് വിപുലീകരണം അദ്ദേഹം തുറന്നുകാട്ടി, അംബാനിയുടെ ബിസിനസ്സ് രീതികൾ രാജ്യത്തിന് അനാരോഗ്യകരമാണെന്ന് അദ്ദേഹം വിശ്വസിച്ചു. റിലയൻസ് ഇൻഡസ്ട്രീസിനെ നേരിടാനും തുറന്നുകാട്ടാനും ഗോയങ്ക ഗുരുമൂർത്തിയെ ചുമതലപ്പെടുത്തി. ദ ഇന്ത്യൻ എക്സ്പ്രസിലെ ഗുരുമൂർത്തിയുടെ ലേഖനങ്ങൾ കോർപ്പറേറ്റ് ലോകത്ത് കോളിളക്കം സൃഷ്ടിച്ചു. ഇന്ത്യാ ടുഡേ മാഗസിൻ 2017 ലെ ഏറ്റവും ശക്തരായ 50 ആളുകളിൽ 30 ആം സ്ഥാനത്തെത്തി.
ആഗോളവൽക്കരണത്തിന്റെ പോരായ്മകൾ ഉയർത്തിക്കാട്ടി അദ്ദേഹം ന്യൂ ഇന്ത്യൻ എക്സ്പ്രസിൽ ലേഖനങ്ങൾ എഴുതിയിട്ടുണ്ട്. അദ്ദേഹത്തിന്റെ ലേഖനങ്ങൾ സ്വദേശി ജാഗ്രൻ മഞ്ചിന്റെയും രാഷ്ട്രീയ സ്വയംസേവക സംഘത്തിന്റെയും ദൗത്യവും ഇന്ത്യയുടെ ഐക്യത്തോടുള്ള വിട്ടുവീഴ്ചയില്ലാത്ത പ്രതിബദ്ധതയും ഉൾക്കൊള്ളുന്നു.
അന്നത്തെ മുതിർന്ന രണ്ട് ഇന്ത്യൻ ബ്യൂറോക്രാറ്റുകൾ അമേരിക്കൻ മോളാണെന്ന് പരസ്യമായി ആരോപിച്ചപ്പോൾ അദ്ദേഹം മാധ്യമങ്ങളിൽ പ്രചാരത്തിലായിരുന്നു. 20-09-1997 ലെ "യുഎസ് പ്ലോട്ടുകൾ ഗുജ്‌റാൽ-ഷെരീഫ് ഷോ" എന്ന ന്യൂ ഇന്ത്യൻ എക്സ്പ്രസ് ലേഖനത്തിൽ അദ്ദേഹം പരോക്ഷമായി പേര് നൽകി. പിന്നീട്, തന്റെ ലേഖനത്തിൽ "ഒരു മോളല്ല, മിസ്റ്റർ പ്രധാനമന്ത്രിയും ജസ്വന്ത്തും അല്ല, !" 27-07-2006 തീയതിയിൽ അദ്ദേഹം രണ്ട്ഡോ. വി.എസ്. അരുണാചലം, നരേഷ് ചന്ദ്ര സക്‌സേന എന്നിവരെ രണ്ട് മോളുകളായി വ്യക്തമായി നാമകരണം ചെയ്തു.
ഗുരുമൂർത്തി ഒരു തിരഞ്ഞെടുപ്പിലും മത്സരിച്ചിട്ടില്ല. 2014 ലെ പൊതുതെരഞ്ഞെടുപ്പിൽ മറ്റൊരു വ്യക്തി, ഗുരുമൂർത്തിയുടെ പേര് വ്യത്യസ്തമായി ഉച്ചരിച്ച ("എസ് ഗുരുമൂർത്തി") ഭാരതീയ ജനതാ പാർട്ടി തമിഴ്‌നാട്ടിലെ നീലഗിരി പാർലമെന്ററി മണ്ഡലത്തിലെ സ്ഥാനാർത്ഥിയായി തിരഞ്ഞെടുത്തു. ട്വീറ്റുകളിലൂടെയും അഭിമുഖങ്ങളിലൂടെയും താൻ നീലഗിരിയിലെ സ്ഥാനാർത്ഥിയാണെന്ന് ഗുരുമൂർത്തി നിഷേധിച്ചു. ദി ഹിന്ദുവിന്റെ 2014 സെപ്റ്റംബർ 4 ലക്കം "അപ്രതീക്ഷിത ശ്രദ്ധ പിടിച്ചുപറ്റി" എന്ന തലക്കെട്ടിൽ ഒരു വാർത്ത പ്രസിദ്ധീകരിച്ചു അതിൽ "നീലഗിരി ലോക്സഭാ മണ്ഡലത്തിൽ നിന്ന് മത്സരിച്ചതിന് അദ്ദേഹത്തെ അഭിനന്ദിക്കാൻ ആദ്യം സുഹൃത്തുക്കൾ വിളിച്ചു. താൻ മത്സരരംഗത്തുണ്ടായിരുന്നില്ലെന്ന് അദ്ദേഹം വിശദീകരിച്ചപ്പോഴും, തിങ്കളാഴ്ച മറ്റൊരു റൗണ്ട് കോളുകൾ വന്നു, എന്തുകൊണ്ടാണ് നാമനിർദ്ദേശ പത്രിക നിരസിക്കപ്പെട്ടതെന്ന് പലരും ആശ്ചര്യപ്പെട്ടു. നീലഗിരി നിയോജകമണ്ഡലത്തിലെ ബിജെപിയുടെ സ്ഥാനാർത്ഥിയാണെന്ന് അവകാശപ്പെടുന്ന ചില ടെലിവിഷൻ ചാനലുകളിൽ അദ്ദേഹത്തിന്റെ ഫോട്ടോ ഫ്ലാഷ് ചെയ്തപ്പോൾ ചാർട്ടേഡ് അക്കൗണ്ടന്റും കോളമിസ്റ്റുമായ ഗുരുമൂർത്തിയെ അമ്പരപ്പിച്ചു. "[13] ന്യൂ ഇന്ത്യൻ എക്സ്പ്രസ് 2014 ഏപ്രിൽ 8 ന് ," 1 പേര്, 2 വ്യക്തികൾ, വളരെയധികം ചോദ്യങ്ങൾ ", ചാർട്ടേഡ് അക്കൗണ്ടന്റായ എസ്. ഗുരുമൂർത്തിയെ നീലഗിരിയിൽ നിന്ന് അയോഗ്യനാക്കിയ സ്ഥാനാർത്ഥിയായി പരാമർശിക്കുന്നതിൽ വിവിധ വാർത്താ ചാനലുകളുടെ വ്യാജമായ പാസുകൾക്കായിഒരു വിശദീകരണം പ്രസിദ്ധീകരിച്ചു.
ബാഹ്യ ലിങ്കുകൾ
വർഗ്ഗം:ജീവിച്ചിരിക്കുന്ന പ്രമുഖർ
റാൻ ഓഫ് കച്ച്
വലത്ത്‌|ലഘുചിത്രം|280x280ബിന്ദു| [[ഗുജറാത്ത്|ഗുജറാത്ത് സംസ്ഥാനത്തെ കച്ചിലെ റാൻ ]] പാക്കിസ്ഥാനും ഇന്ത്യയും തമ്മിലുള്ള അതിർത്തിയിൽ വ്യാപിച്ചുകിടക്കുന്ന ഉപ്പ് ചതുപ്പുകളുടെ ഒരു വലിയ പ്രദേശമാണ് റാൺ ഓഫ് കച്ച്. ഗുജറാത്തിലും (പ്രാഥമികമായി കച്ച് ജില്ല ), ഇന്ത്യയിലും പാക്കിസ്ഥാനിലെ സിന്ധിന്റെ ചില ഭാഗങ്ങളിലുമായി സ്ഥിതിചെയ്യുന്നു. ഇതിനെ ഗ്രേറ്റ് റാൻ, ലിറ്റിൽ റാൻ എന്നിങ്ങനെ തിരിച്ചിരിക്കുന്നു.
ഭൂമിശാസ്ത്രം
താർ മരുഭൂമിയിലാണ് റാൺ ഓഫ് കച്ച് സ്ഥിതി ചെയ്യുന്നത്. ഇന്ത്യൻ സംസ്ഥാനമായ ഗുജറാത്തിലെ, പ്രത്യേകിച്ച് കച്ച് ജില്ലയിലെ ഒരു ജൈവ ഭൂമിശാസ്ത്ര പ്രദേശമാണിത്. ചില ഭാഗങ്ങൾ പാകിസ്ഥാൻ പ്രവിശ്യയായ സിന്ധിലേക്ക് കടക്കുന്നു. റാൻ എന്ന വാക്കിന്റെ അർത്ഥം "ഉപ്പ് ചതുപ്പ്" എന്നാണ്, ഇത് മേഡക്ക് സസ്യങ്ങൾ വളരുന്ന സ്ഥലങ്ങളിൽ നിന്ന് മാറിമാറി വരുന്നു. സിന്ധു നദി ഡെൽറ്റയുടെ ഭാഗമായ കോറി ക്രീക്കും സർ ക്രീക്കും ഇവിടെ സ്ഥിതി ചെയ്യുന്നു.
ഈ പ്രദേശം കാലാനുസൃതമായി ചതുപ്പുനിലമാണ്. 26,000 ചതുരശ്ര കിലോമീറ്റർ (10,000 ചതുരശ്ര മൈൽ) വിസ്തൃതിയുള്ള ഈ ചതുപ്പ് കച്ച് ഉൾക്കടലിനും തെക്കൻ പാകിസ്ഥാനിലെ സിന്ധു നദിയുടെ വായയ്ക്കും ഇടയിലാണ് സ്ഥിതി ചെയ്യുന്നത്. രാജസ്ഥാനിലും ഗുജറാത്തിലും സ്ഥിതിചെയ്യുന്ന നിരവധി നദികൾ റാൻ ഓഫ് കച്ചിലേക്ക് ഒഴുകുന്നു. അവ: ലൂണി, ഭുക്കി, ഭരുദ്, നാര, ഖരോദ്, ബനാസ്, സരസ്വതി, രൂപൻ, ബംബാൻ, മച്ചു എന്നിവയാണ്.
ഇക്കോളജി
ഇടത്ത്‌|ലഘുചിത്രം|260x260ബിന്ദു| കച്ചിലെ ലിറ്റിൽ റാനിലെ [[നീലക്കാള കൂട്ടം]] ഇന്തോ-മലയൻ മേഖലയിലെ ഒരേയൊരു വലിയ വെള്ളപ്പൊക്ക പുൽമേടുകളാണ് റാൺ ഓഫ് കച്ച്. ഈ പ്രദേശത്തിന് ഒരു വശത്ത് മരുഭൂമിയുണ്ട്, മറുവശത്ത് കടലും സ്ഥിതിചെയ്യുന്നു. കണ്ടൽക്കാടുകളും മരുഭൂമിയിലെ സസ്യജാലങ്ങളും ഉൾപ്പെടെ വിവിധ ആവാസവ്യവസ്ഥകളെ പ്രാപ്തമാക്കുന്നു. പലപ്പോഴും കഠിനമായ സാഹചര്യങ്ങളുമായി പൊരുത്തപ്പെടുന്ന വന്യജീവികൾക്ക് അതിന്റെ പുൽമേടുകളും മരുഭൂമികളും വീടാണ്. വംശനാശഭീഷണി നേരിടുന്നതും പ്രാദേശികവുമായ മൃഗങ്ങളും സസ്യ ഇനങ്ങളും ഇതിൽ ഉൾപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:ഏഷ്യയിലെ പരിസ്ഥിതി മേഖലകൾ
മൂർഖൻ (വിവക്ഷകൾ)
മൂർഖൻ എന്ന വാക്കിനാൽ താഴെ പറയുന്ന എന്തിനേയും വിവക്ഷിക്കാം.
വഹാബി യുദ്ധം
വഹാബി യുദ്ധം
വഹാബി യുദ്ധം, ഓട്ടമൻ-സൗദ് യുദ്ധം, ഓട്ടൊമൻ-വഹാബി യുദ്ധം, ഓട്ടൊമൻ-സലഫി യുദ്ധം എന്നിങ്ങനെയുള്ള വിവിധ പേരുകളിൽ അറിയപ്പെടുന്ന ഈ യുദ്ധവേള 1811 മുതൽ 1818 വരെ നീണ്ടു നിന്ന ഒരു അറബ്-ഓട്ടമൻ തുർക്കി സംഘർഷാവസ്ഥയ്ക്ക് നൽകുന്ന പേരാണ്.
ഓട്ടൊമൻ സുൽത്താന്റെ സൈന്യാധിപനായ മുഹമ്മദലി പാഷ, ദിരിയ ആസ്ഥാനമാക്കി ഭരിച്ച് പോന്നിരുന്ന പ്രഥമ സൗദി ഭരണകൂടത്തെ നിശ്ശേശം കീഴ്പ്പെടുത്തുകയായിരുന്നു ഈ യുദ്ധത്തിനൊടുവിൽ.
മുൻചരിത്രം
വഹാബിസം എന്ന് പിൽക്കാലത്ത് വിളിക്കപ്പെട്ട ഇസ്ലാമിക ചിന്താധാരയുടെ ഉപജ്ഞാതാവായ മുഹമ്മദ് ബിൻ അബ്ദുൽ വഹാബ് (1703-1792) മുഹമ്മദ് ബിൻ സൗദ് എന്ന ഗോത്ര  പ്രമുഖനുമായി ചേർന്ന് തുർക്കി ഭരണത്തിന്റെ  സർവ്വാധിപത്യത്തിനു വെല്ലുവിളി ഉയർത്തികൊണ്ട്  ദിരിയ്യ പ്രദേശം ആസ്ഥാനമാക്കി ഒരു ഭരണകൂടം സ്ഥാപിച്ചു. ഇതിനെ പ്രഥമ സൗദി ഭരണകൂടം (First Saudi State ) എന്ന് ചരിത്രക്കാരന്മാർ വിശേഷിപ്പിക്കുന്നു.
ഇസ്ലാമിന്റെ പരിശുദ്ധ നഗരങ്ങളായ മക്കയും മദീനയും നൂറ്റാണ്ടുകളായി നിയന്ത്രിച്ച് പോന്നിരുന്ന വൈദേശികരായ തുർക്കുകളിൽ (ഓട്ടൊമൻ ഭരണം) നിന്നും 1805 ആയപ്പോഴേക്കും വഹാബികൾ തിരിച്ച് പിടിച്ചു.അതോടൊപ്പംതന്നെ ഓട്ടൻ വാണിജ്യസംഘങ്ങളെ ആക്രമിച്ച് ഭരണക്കർത്താക്കളുടെ സാമ്പത്തിക അടിത്തറയ്ക്ക് ക്ഷതം ഏൽപ്പിക്കാനും വഹാബികൾക്കായി.മുസ്ലിം ലോകത്തിന്റെ ഖലീഫയും പരിശുദ്ധദേവാലയങ്ങളുടെ സംരക്ഷക പട്ടവും ചോദ്യംചയ്യപ്പട്ടത്തോടെ ഓട്ടമൻ സുൽത്താനു അടിയന്തര സൈനിക ഇടപെടലുകൾ നടത്താതെ വയ്യെന്നായി.
ഓട്ടമൻ ഭരണത്തിന്റെ ഈജ്യപ്ത്തിലെ പ്രതിനിധിയായിരുന്ന മുഹമ്മദലി എന്ന പാഷയെ (ജനറൽ) അറേബ്യൻ നാടുകൾ തിരിച്ചുപിടിക്കൻ സുൽത്താൻ മുസ്തഫ നാലാമൻ ദൗത്യമേൽപ്പിച്ചു. ഈജിപ്ത്തിൽ തന്റേതായ ഒരു സാമ്രാജ്യം സ്ഥാപിക്കനായി പാഷ മുഹമ്മദലി ശ്രമിക്കുന്നുണ്ടുന്ന് മനസ്സിലാക്കിയിട്ടു കൂടിയാണ് സുൽത്താൻ അയാളെ അറേബ്യയിലേക്ക് നിയോഗിച്ചത്. വഹാബികൾ തോറ്റാലും, അതല്ല മറിച്ച് പാഷ പരാജിതനായാലും സുൽത്താനു തന്നെയായിരിക്കും നേട്ടമെന്ന് സുൽത്താൻ കണക്കു കൂട്ടി. and the Ottoman Empire, suspicious of the ambitious Muhammad Ali, instructed him to fight the Wahhabis, as the defeat of either would be beneficial to them.
1807ൽ അറേബ്യൻ യുദ്ധങ്ങൾക്ക് നിർദ്ദേശം ലഭിച്ചെങ്കിലും പാഷ മുഹമ്മദലി ഒരുമ്പെട്ടില്ല. 1811ൽ മാത്രമാണ് മക്കയും  മദീനയും തിരിച്ചു പിടിക്കാൻ സാധിച്ചത്. തുടർന്നും അനവധി പോരാട്ടങ്ങൾ  വഹാബികളുമായി അറേബ്യൻ ദേശങ്ങളിൽനടന്നതിന്റെ ഫലമായി വഹാബികൾ 1818ൽ സമ്പൂർണ്ണനായി കീഴടങ്ങുകയായിരുന്നു. അപ്പോഴേക്കും മുഹമ്മദലിയുടെ മകൻ ഇബ്രാഹിം പാഷ സൈനിക മേധാവിത്തം ഏറ്റെടുത്തിരുന്നു. ഇബ്രാഹിമിന്റെ നയതന്ത്ര ചാരുതകൊണ്ട് വിവിധ അറബ് ഗോത്രങ്ങളുമായി സഖ്യമുണ്ടാക്കുകയും  വഹാബി    തലസ്ഥാനമായ ദിരിയ്യയിലേക്ക്  പടയോട്ടം നടത്തുകയും ചെയ്തു. പാഷയുടെ സൈന്യം അത്ര മികച്ചൊതൊന്നുമല്ലാത്തതിനാലാവാം, ദിരിയ്യ പിടിക്കാൻ ആറുനാസത്തോളം വേണ്ടി വന്നു. കീഴടങ്ങലിനു ശേഷം 1819ൽ ദിരിയ്യ പൂർണ്ണമായും നശിപ്പിക്കപ്പെട്ടു.ഈജ്യിപ്ഷ്യൻ പട്ടാളക്കാർ നാടൊട്ടാകെ താവളങ്ങൾ ഉറപ്പിച്ചു. സൗദി ഭരണക്കർത്താവായിരുന്ന അബ്ദുല്ല ഇബ്നു സൗദ് തടവുകാരനാക്കപ്പെട്ടു. അബ്ദുല്ല  തുർക്കിയിലേക്ക് കൊണ്ടുവരപ്പെട്ടു. ഇബ്രാഹിം പാഷ അദ്ദേഹത്തിനു സുരക്ഷ വാഗ്ദാനം ചെയ്തിട്ടുണ്ടായിരുന്നു, കൂടാതെ മുഹമ്മദലി പാഷയും അബ്ദുല്ലയ്ക്ക് വേണ്ടി  വാദിച്ച് നോക്കിയെങ്കിലും, വിചാരണയ്ക്കൊടുവിൽ അബ്ദുല്ല വധിക്കപ്പെടുകയായിരുന്നു  .
പിൽക്കാലം
1818ൽ ഒന്നാം സൗദി ഭരണകൂടം  ഈജ്പിത്/ഓട്ടൊമൻ സംയുക്തസഖ്യത്തിനു കീഴ്പെടേണ്ടി വരികയും  ഭരണാധികാരി വധിക്കപ്പെടുകയും ചെയ്തു. സൗദ് കുടുംബത്തിലെ തന്നെ അവേശിക്കുന്ന അംഗങ്ങളുടെ, പ്രത്യേകിച്ച് വധിക്കപ്പെട്ട അബ്ദുല്ലയുടെ സഹോദരങ്ങളുടെ ശ്രമഫലമായി 1824 ചില മേഖലകൾ തിരിച്ച് പിടിക്കുകയും രാജവംശാവലി പുനർജ്ജീവിപ്പിക്കുകയും ചെയ്തു.1824ൽ പുനസഥാപിച്ച ഈ വംശാവലി രണ്ടാം സൗദി ഭരണകൂടം (second Saudi state)എന്ന് ചരിത്രക്കാരന്മാർ വിശേഷിപ്പിക്കുന്നു.രൂക്ഷമായ ഉൾപ്പോരുകളുൾ നിറഞ്ഞ ഈ രാജവംശം 1891വരെ നീണ്ടുനിന്നു.
അവലംബം
വർഗ്ഗം:ഏഷ്യയുടെ ചരിത്രം
വേങ്ങാട്‌ ഗ്രാമപഞ്ചായത്ത്
കണ്ണൂർ ജില്ലയിൽ തലശ്ശേരി താലൂക്കിലെ തലശ്ശേരി ബ്ലോക്കിൽ സ്ഥിതിചെയ്യുന്ന ഗ്രാമപഞ്ചായത്താണ് വേങ്ങാട്‌ ഗ്രാമപഞ്ചായത്ത്. പടുവിലായി, പാതിരിയാട് എന്നീ വില്ലേജുകളിലായി വ്യാപിച്ചുകിടക്കുന്ന ഈ ഗ്രാമപഞ്ചായത്ത്, ധർമ്മടം നിയമസഭാമണ്ഡലത്തിലാണ്‌ ഉൾപ്പെടുന്നത്. .
ഗ്രാമ പഞ്ചായത്ത് വാർഡുകൾ
സി.പി.ഐ(എം)-ലെ എ.പി അനിത ആണ്‌ ഗ്രാമപഞ്ചായത്ത് പ്രസിഡന്റ്. വേങ്ങാട്‌ ഗ്രാമപഞ്ചായത്തിൽ 21 വാർഡുകളാണുള്ളത്. 1.പട്ടത്താരി 2.കല്ലായി 3.വേങ്ങാട് അങ്ങാടി 4.വേങ്ങാട് മെട്ട 5.വേങ്ങാട് തെരു 6.ഊർപ്പള്ളി 7.കൈതേരിപ്പൊയിൽ 8.വാളാങ്കിച്ചാൽ 9.പാതിരിയാട് 10.പാച്ചപ്പൊയിക 11.പറമ്പായി 12. കോളാലൂർ 13.മമ്പറം 14.പൊയനാട് 15.കീഴത്തൂർ ബാലവാടി 16.കീഴത്തൂർ വായനശാല 17.കുഴിയിൽ പീടിക 18.മൈലുള്ളി 19.കുന്നിരിക്ക 20.പടുവിലായി 21.തട്ടാരി
ഭൂപ്രകൃതി
ഈ പഞ്ചായത്ത് ഇടനാട്ടിൽ ഉൾപ്പെടുന്നു.
ജലപ്രകൃതി
പഞ്ചായത്തിന്റെ അതിരിലൂടെ ഒഴുകുന്ന അഞ്ചരക്കണ്ടി പുഴയും അതിലേക്ക് ഒഴുകുന്ന തോടുകളും കുളങ്ങളുമാണ്‌ ഈ പഞ്ചായത്തിലെ പ്രധാന ജലസ്രോതസ്സുകൾ.
ചരിത്രം
1953-ൽ നിലവിൽ വന്ന പാതിരിയാട്, 1954-ൽ നിലവിൽ വന്ന പടുവിലായി എന്നീ വില്ലേജുകൾ ഉൾപ്പെടുത്തി 1961-ലാണ്‌ വേങ്ങാട്‌ ഗ്രാമപഞ്ചായത്ത് രൂപവത്കരിച്ചത്. അഞ്ചരക്കണ്ടി പുഴയുടെ ഓരം ചേർന്നു നിൽക്കുന്ന ഈ പ്രദേശം ഒരു കാലത്ത് വേങ്ങ മരങ്ങൾ തിങ്ങി നിറഞ്ഞ കാടായിരുന്നു. അങ്ങിനെ വേങ്ങക്കാട് ആണ് വേങ്ങാട് ആയി മാറിയതെന്നാണ് പ്രബലമായവിശ്വാസം. ഗുണനിലവാരമുള്ള തേക്കും ഒന്നാന്തരം കുരുമുളകും ഇവിടെ ധാരാളം വിളഞ്ഞിരുന്നു. ലോഗന്റെ മലബാർ മാന്വലിലും വേങ്ങാടിനെ പറ്റിയുള്ള പരാമർശം കാണാം.
പ്രദേശത്തെ പഴക്കം ചെന്ന രണ്ട് ആരാധനാലയങ്ങൾ ആണ് തെരുവിലെ മഹാവിഷ്ണു ക്ഷേത്രവും അങ്ങാടിയിലെ ജുമാഅത്തു പള്ളിയും. രണ്ട് ദേവാലയങ്ങൾക്കും ഈ നാടിന്റെ ചരിത്രവുമായി ബന്ധമുണ്ടെന്ന് പ്രാദേശിക ചരിത്രകാരനായ സി പി എഫ് വേങ്ങാട് അഭിപ്രായപ്പെടുന്നു.
അവലംബം
5.വേങ്ങാടിന്റെ പുരാവൃത്തം-സി പി എഫ് വേങ്ങാട്,രജതജൂബിലി സ്മരണിക വേങ്ങാട് ഗവ. ഹയർ സെക്കന്ററിസ്കൂൾ 2006, പേജ് -83.
ആലുവ നിയമസഭാമണ്ഡലം
കേരളത്തിലെ എറണാകുളം ജില്ലയിൽ സ്ഥിതിചെയ്യുന്ന ഒരു നിയമസഭാമണ്ഡലമാണ് ആലുവ നിയമസഭാമണ്ഡലം. ആലുവ മുനിസിപ്പാലിറ്റി, ആലുവ താലൂക്കിൽ സ്ഥിതിചെയ്യുന്ന ചെങ്ങമനാട്, ചൂർണ്ണിക്കര, എടത്തല, കാഞ്ഞൂർ, കീഴ്മാട്, നെടുമ്പാശ്ശേരി, ശ്രീമൂലനഗരം എന്നീ പഞ്ചായത്തുകൾ അടങ്ങിയതാണ് ആലുവ നിയമസഭാമണ്ഡലം. . ഇന്ത്യൻ നാഷണൽ കോൺഗ്രസ്സിന്റെ അൻവർ സാദത്താണ് 2011 മുതൽ ഈ നിയമസഭാമണ്ഡലത്തെ പ്രതിനിധീകരിക്കുന്നത്. <mapframe width="300" height="300" text="ആലുവ നിയമസഭാമണ്ഡലം" align="center"> { "type": "ExternalData", "service": "geoshape", "properties": { "stroke": "#0000ff", "stroke-width": 2 }, "query": "\nSELECT ?id ?idLabel (concat(, ?idLabel, ) as ?title) WHERE\n{\n?id wdt:P7938 wd:Q13110297 . # is a district\nSERVICE wikibase:label { bd:serviceParam wikibase:language 'ml'.\n?id rdfs:label ?idLabel .\n}\n}"}
അവലംബം
വർഗ്ഗം:കേരളത്തിലെ നിയമസഭാമണ്ഡലങ്ങൾ വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
വുൾഫ് ടോണി
വുൾഫ് ടോണി അയർലണ്ടിലെ ദേശസ്നേഹിയായ വിപ്ലവകാരിയായിരുന്നു. തിയൊബാൾഡ് വുൾഫ് ടോണി എന്നാണ് അദ്ദേഹത്തിന്റെ പൂർണനാമം. പീറ്റർ ടോണിയുടെ മകനായി 1763 ജൂൺ 20-ന് ഇദ്ദേഹം ഡബ്ലിനിൽ ജനിച്ചു. ഡബ്ലിനിലെ ട്രിനിറ്റി കോളജിൽ നിന്നും ബിരുദമെടുത്തു (1785). തുടർന്ന് നിയമബിരുദമെടുത്ത് 1789-ൽ അഭിഭാഷകവൃത്തിയിലേർപ്പെട്ടു.
രാഷ്ട്രീയ പ്രവേശനം
രാഷ്ട്രീയത്തിൽ ആകൃഷ്ടനായ അദ്ദേഹം ഗവൺമെന്റിനെ വിമർശിച്ചുകൊണ്ട് ലേഖനങ്ങൾ പ്രസിദ്ധീകരിച്ചിരുന്നു. കത്തോലിക്കരുടെ രാഷ്ട്രീയാവകാശങ്ങൾക്കുവേണ്ടിയും വാദിച്ചിരുന്നു. തോമസ് റസ്സലിനോടും ജെയിംസ് നാപ്പർ ടാൻഡിയോടും ചേർന്ന് അദ്ദേഹം ബെൽഫാസ്റ്റിൽ 1791 ഒക്ടോബറിൽ യുണൈറ്റഡ് ഐറിഷ് മെൻ എന്ന സംഘടനയ്ക്കു രൂപം നൽകി. ബ്രിട്ടനിൽനിന്ന് അയർലണ്ടിനെ സ്വതന്ത്രമാക്കുകയെന്ന ലക്ഷ്യത്തോടെയാണ് ഈ സംഘടന രൂപവത്ക്കരിച്ചത്. ജനാധിപത്യ മാതൃകയിൽ പാർലമെന്ററി പരിഷ്ക്കാരങ്ങൾ നടപ്പാക്കുവാൻ സംഘടന ആദ്യം ശ്രമിച്ചു. ഫ്രഞ്ചുവിപ്ലവത്തിന്റെ സ്വാധീനം സംഘടനയെ വിപ്ലവമാർഗ്ഗത്തിലേക്കു നയിച്ചു. ഗ്രേറ്റ് ബ്രിട്ടനും ഫ്രാൻസും തമ്മിൽ യുദ്ധമുണ്ടായതിനെ(1793)ത്തുടർന്ന് സംഘടന വിപ്ലവമാർഗങ്ങൾ പ്രാവർത്തികമാക്കാൻ തുടങ്ങി.
പ്രവാസ ജീവിതം
ഇക്കാരണത്താൽ അറസ്റ്റിൽനിന്നും ഒഴിവാകാൻ ഇദ്ദേഹത്തിന് അയർലണ്ടു വിടേണ്ടിവന്നു. 1795 ജൂണിൽ അമേരിക്കൻ ഐക്യനാടുകളിലേയ്ക്കു പോയി. അവിടെനിന്നും ഫ്രാൻസിലെത്തിയ (1796 ഫെബ്രുവരി) ഇദ്ദേഹം അയർലണ്ടിനു സ്വാതന്ത്ര്യം ലഭ്യമാക്കുന്നതിനുവേണ്ടുന്ന സഹായം നൽകാൻ ഫ്രഞ്ചു നേതാക്കളെ നിർബന്ധിച്ചു. അതിനുശേഷം ലസാറെ ഹോഷിയുടെ നേതൃത്വത്തിലുള്ള ഫ്രഞ്ചുസേനയോടൊപ്പം ഇദ്ദേഹം അയർലണ്ടിലേക്കു തിരിച്ചു (1796 ഡിസംബർ). എങ്കിലും അയർലണ്ടിലേക്കു കടക്കാനുള്ള ശ്രമം പരാജയപ്പെട്ടതിനെത്തുടർന്ന് ഇദ്ദേഹം ഫ്രാൻസിലേക്കു മടങ്ങി. 1798 മേയ് മാസത്തിൽ ഉണ്ടായ ഐറിഷ് കലാപത്തിനിടക്ക് ഇദ്ദേഹം വീണ്ടും ഫ്രഞ്ചുസേനയോടൊപ്പം അയർലണ്ടിലേക്കു തിരിച്ചു. 1798 ആഗഗസ്റ്റിൽ ഇദ്ദേഹത്തെ ബ്രിട്ടിഷുകാർ അറസ്റ്റു ചെയ്യുകയും രാജ്യദ്രോഹകുറ്റം ചുമത്തി വിചാരണ ചെയ്ത് നവംബറിൽ വധശിക്ഷക്കു വിധിക്കുകയും ചെയ്തു. ഇതിനു വിധേയനാകാതെ 1798 നവംബർ 19-ന് ഡബ്ലിൻ ജയിലിൽ കഴുത്തറുത്ത് ഇദ്ദേഹം ആത്മഹത്യ ചെയ്യുകയാണുണ്ടായത്.
പുറത്തേക്കുള്ള കണ്ണികൾ
വർഗ്ഗം:1763-ൽ ജനിച്ചവർ വർഗ്ഗം: 1798-ൽ മരിച്ചവർ വർഗ്ഗം:ജൂൺ 20-ന് ജനിച്ചവർ വർഗ്ഗം:നവംബർ 19-ന് മരിച്ചവർ
കാരൻ ഹോർണി
നവ ഫ്രോയ്ഡിയൻ തരംഗത്തിലെ മുഖ്യനാമമാണ് കാരൻഹോർണിയുടേത്. സ്ത്രീവാദിത്വമന:ശാസ്ത്രത്തിന്റെ മുഖ്യവക്താവായി ഹോർണിയെ കരുതുന്നവരുണ്ട്. ജർമ്മനിയിലെ ഹാംബർഗിൽ ജനിച്ച ഹോർണി (16 സെപ്റ്റം: 1885 – 4 ഡിസം: 1952) ബെർലിൻ സൈക്കോഅനലിറ്റിക് ഇൻസ്റ്റിറ്റ്യൂട്ടിന്റെ സ്ഥാപകാംഗമാണ്.
അവലംബം
വർഗ്ഗം:ജർമൻ മനഃശാസ്ത്രജ്ഞർ വർഗ്ഗം:അമേരിക്കൻ മന:ശാസ്ത്രജ്ഞർ വർഗ്ഗം:ജർമ്മനിയിൽനിന്നും അമേരിക്കൻ ഐക്യനാടുകളിലേക്ക് കുടിയേറിയവർ വർഗ്ഗം:1885-ൽ ജനിച്ചവർ വർഗ്ഗം:1952-ൽ മരിച്ചവർ
ഹാതിക്വ
യഹൂദരുടെ ഒരു കവിതയും, ഇസ്രയേലിന്റെ ദേശീയ ഗാനവുമാണ് "ഹാതിക്വ" (,, lit. ഇംഗ്ലീഷ്: "The Hope"). Its lyrics are ഉക്രൈനിലെ സോളോഷീവിൽ ജനിച്ച ജൂത കവിയായിരുന്ന നഫ്താലി ഹേർസ് ഐംബെറിന്റെ കവിതയിൽ നിന്നാണ് ഇതിന്റെ വരികൾ എടുത്തിരിക്കുന്നത്. 1877-ലാണ് ഐംബർ ഈ കവിതയുടെ ആദ്യ പതിപ്പ് രചിച്ചത്. ഇസ്രയേൽ ഭൂമി യിലേക്ക് മടങ്ങിയെത്താനും, അതിനെ പുനഃരുജ്ജീവിപ്പിക്കാനും, അതിനെ പരമാധികാര രാഷ്ട്രമാക്കി മാറ്റാനുമുള്ള ജൂത ജനതയുടെ 2000-ത്തോളം വർഷമുള്ള പഴക്കമുള്ള സ്വപ്നമാണ് ഈ കവിതയുടെ ഇതിവൃത്തം.
വരികൾ
ലഘുചിത്രം|250x250ബിന്ദു|Imber's handwritten text of the poem നഫ്താലി ഹേർസ് ഐംബറിന്റെ യഥാർത്ത കവിതയിൽ 9 ഗണ്ഡികകളാണുള്ളത്. ഇതിൽനിന്നും അടർത്തിയെടുത്ത ആദ്യത്തെ കവിതഖണ്ഡികയിൽ ചിലമാറ്റങ്ങളോട് കൂടിയാണ് ദേശീയ ഗാനമായി അംഗീകരിച്ചിട്ടുള്ളത്. യഥാർത്ത ഹീബ്രൂ വരികളും, അവയുടെ തർജ്ജമയും താഴെ കൊടുക്കുന്നു.
അവലംബം
വർഗ്ഗം:ദേശീയ ഗാനങ്ങൾ
പുകഴേന്തി
പതിമൂന്നാം നൂറ്റാണ്ടിൽ ജീവിച്ചിരുന്ന ഒരു തമിഴ്‌ കവിയാണ് പുകഴേന്തി. ചിങ്കൽപേട്ട ജില്ലയിലെ കുളത്തൂർ ജനനം. വെള്ളാളകുലത്തിൽ ജനിച്ച വൈഷ്ണവൻ ആയിരുന്നു പുകഴേന്തി. ചന്ദ്രൻ സ്വർഗ്ഗി എന്ന നാട്ടുരാജാവിൻറെ സദസ്യനായിരുന്നു. തൻറെ കൃതികളിൽ പുകഴേന്തി ഇദ്ദേഹത്തെ പുകഴ്ത്തുന്നു.
ഈഴനാട്ടിൽ (സിലോൺ) ചെന്ന്‌ പുകഴേന്തി ആര്യശേഖരൻ എന്ന പാണ്ഡ്യ സേനാനിയിൽ നിന്നും സമ്മാനം വാങ്ങി. 1278-1311 കാലത്തായിരുന്നു ഇത്‌. നളവെൺപാ എന്ന കൃതി ഏറെ പ്രസിദ്ധം. നളചരിതമാണ് ഇതിവൃത്തം. മൂന്നു കാണ്ഡം ഉണ്ട്‌. സ്വയംവരം, കലിതൊടർ, കലിനീങ്കു എന്നിങ്ങനെ. ഉപമകളിൽ പുകഴേന്തി പ്രസിദ്ധൻ .ശഞ്ചികലമ്പകം, രത്തിനചുരുക്കം എന്നിവയാണ്‌ മറ്റു കൃതികൾ.
വർഗ്ഗം:ജീവചരിത്രം വർഗ്ഗം:ജനിച്ച വർഷം അറിയാത്ത ജീവചരിത്രലേഖനങ്ങൾ വർഗ്ഗം:തമിഴ് കവികൾ
ലാവോസി
പുരാതനചൈനയിലെ ദാർശനികനായിരുന്നു ലാവോസി. ചൈനയിലെ ഗൗതമബുദ്ധൻ എന്നും ലാവോസി അറിയപ്പെടുന്നു. താവോയിസത്തിലെ കേന്ദ്രവ്യക്തിത്വമാണ്‌ അദ്ദേഹം. മുതിർന്ന അദ്ധ്യാപകൻ എന്നർത്ഥം വരുന്ന ലാവോസി അദ്ദേഹത്തിന്റെ യഥാർത്ഥ നാമമല്ലെന്നും ബഹുമാനാർത്ഥം ഉപയോഗിക്കപ്പെടുന്നതാണെന്നുമാണ്‌ കരുതപ്പെടുന്നത്. താവോയിസത്തിന്റെ ദാർശനികരൂപങ്ങളിൽ അദ്ദേഹം വിവേകിയായ ഒരു സാധാരണ മനുഷ്യനായാണ്‌ കരുതപ്പെടുന്നതെങ്കിലും താവോ മതത്തിൽ അദ്ദേഹം ദൈവമായി കണക്കാക്കപ്പെടുന്നു. ബുദ്ധനെ സാധാരണ മനുഷ്യനായും ദൈവമായും കണക്കാക്കുന്നതിന്‌ സമാനമാണിത്. താവോ മതത്തിൽ മൂന്ന് വിശുദ്ധന്മാരിലൊരാൾ എന്നർത്ഥം വരുന്ന തൈഷാങ് ലാവോജുൻ എന്ന പേരിലും ലാവോസി അറിയപ്പെടുന്നു.
ക്രിസ്തുവിനു മുമ്പ് ആറാം നൂറ്റാണ്ടിൽ ജീവിച്ചിരുന്ന ഒരു വ്യക്തിയാണ്‌ അദ്ദേഹം എന്നാണ്‌ ചൈനയിൽ പരമ്പരാഗതമായി കരുതിവരുന്നത്. എന്നാൽ ഒന്നിലധികം യഥാർത്ഥവ്യക്തികൾ ചേർന്നുള്ള സങ്കല്പമാണ്‌ ലാവോസി, അദ്ദേഹം ഒരു പുരാണകഥാപാത്രമാണ്‌, ക്രിസ്തുവിനു മുമ്പ് നാലാം നൂറ്റാണ്ടിൽ ജീവിച്ചിരുന്ന വ്യക്തിയാണ്‌ എന്നിങ്ങനെ വിവിധ അഭിപ്രായങ്ങൾ ചരിത്രകാരന്മാരുടെ ഇടയിലുണ്ട്. ചൈനീസ് സംസ്കാരത്തിലെ കേന്ദ്രവ്യക്തിത്വമായ അദ്ദേഹത്തിന്റെ പാരമ്പര്യം സമൂഹത്തിലെ കുലീനരും സാധാരണക്കാരും ഒരുപോലെ അവകാശപ്പെടുന്നു. അദ്ദേഹത്തിന്റെ പിൻഗാമിയായി കണക്കാക്കുന്ന സുവാങ്സി ചൈനയുടെ സാഹിത്യത്തിലും സംസ്കാരത്തിലും ആത്മീയതയിലും നിർണ്ണായകപ്രഭാവം ചെലുത്തി. ചരിത്രത്തിലിങ്ങോളം സ്വേച്ഛാധിപത്യഭരണങ്ങൾക്കെതിരെയുണ്ടായ പ്രസ്ഥാനങ്ങൾ അദ്ദേഹത്തിന്റെ ആശയങ്ങളെ പിൻപറ്റിയിട്ടുണ്ട്. താവോമതത്തിന്റെ പ്രാമാണികഗ്രന്ഥമായ താവോ-തെയിങ് ഒറ്റ രാത്രികൊണ്ടാണ് അദ്ദേഹം രചിച്ചത്.
പുറത്തേയ്ക്കുള്ള കണ്ണികൾ
വർഗ്ഗം:പുരാതന തത്ത്വചിന്തകർ വർഗ്ഗം:ചൈനീസ് തത്ത്വചിന്തകർ വർഗ്ഗം:താവോയിസം വർഗ്ഗം:ജീവിച്ചിരുന്നോ എന്നതിൽ തർക്കമുള്ള വ്യക്തികൾ
വിക്ടോറിയൻ സാഹിത്യം
വിക്ടോറിയ രാജ്ഞിയുടെ (1837–1901) കാലഘട്ടത്തിലെ സാഹിത്യത്തെയാണ് വിക്ടോറിയൻ സാഹിത്യം എന്ന് കല്പിക്കുന്നത്. കാൽപ്പനിക കാലഘട്ടത്തിനു (റൊമാന്റിസിസം) ശേഷവും എഡ്‌വാർഡിയൻ കാലഘട്ടത്തിനു (1901–1910) മുൻപുമാണ് വിക്ടോറിയൻ സാഹിത്യം ഉടലെടുതത്തു.
പ്രധാന കഥാകൃത്തുക്കൾ കൃതികളും
എലിസബേത് ഗാസ്‌കേൽ (1810–1865), അന്തോണി ട്രോളോപ്പ് (1815–1882), ജോർജ് മെറീഡിത് (1828–1909), ജോർജ് ജിസ്സിങ് (1857–1903) എന്നിവരും പ്രധാന എഴുത്തുകാരായിരുന്നു.
വർഗ്ഗം:ബ്രിട്ടീഷുകാർ വർഗ്ഗം:ഇംഗ്ലീഷ് കഥാകൃത്തുക്കൾ
കൊറാസൺ അക്വിനൊ
ഫിലിപ്പീൻസിന്റെ ആദ്യ വനിതാ പ്രസിഡന്റായിരുന്നു കൊറാസൺ അക്വിനൊ Maria Corazon Sumulong Cojuangco-Aquino (1933 ജനുവരി 25, – 2009 ഓഗസ്റ്റ് 1, ). 1986-ൽ പ്രസിഡന്റ് ഫെർഡിനാൻഡ് മർകോസിന്റെ തെരഞ്ഞെടുപ്പഴിമതികൾക്കെതിരെ നടത്തിയ രക്തരൂക്ഷിത വിപ്ളവത്തിലൂടെ അധികാരത്തിൽവന്ന അവർ, അതേ വർഷത്തിൽ ടൈം മാഗസിന്റെ വുമൻ ഒഫ് ദ് ഇയർ ആയി തിരഞ്ഞെടുക്കപ്പെട്ടിരുന്നു.
ടാർലാക് പ്രവിശ്യയിൽ 1933 ജനുവരി 25-ന് കൊറാസൺ ജനിച്ചു. ന്യൂയോർക്കിലെ സെന്റ് വിൻസെന്റ് കോളജിൽ നിന്ന് ബിരുദം നേടിയശേഷം രാഷ്ട്രീയ പ്രവർത്തകനായ ബെനീഞ്ഞോ അക്വിനൊയെ വിവാഹം ചെയ്തു. 1972-ൽ പ്രസിഡന്റ് മർകോസ് പ്രഖ്യാപിച്ച സൈനികനിയമപ്രകാരം ബെനീഞ്ഞോ അക്വിനൊ തടവിലായതിനെത്തുടർന്ന് കൊറാസൺ രാഷ്ട്രീയത്തിൽ സജീവമായി. 1983- ഓഗസ്റ്റ് 21-ന് ബെനീഞ്ഞോ അക്വിനൊയെ മനിലയിൽ വച്ച് പട്ടാളക്കാർ കൊലപ്പെടുത്തിയപ്പോൾ മർകോസിനെതിരെ കൊറാസൺ റാലികൾ സംഘടിപ്പിക്കുകയും പ്രതിഷേധ സമരങ്ങൾക്ക് നേതൃത്വം നൽകുകയും ചെയ്തു. 1986-ൽ നടന്ന പ്രസിഡന്റ് തെരഞ്ഞെടുപ്പിൽ മർകോസിന്റെ പാർട്ടിയായ നാഷണൽ അസംബ്ളിയെ പുറത്താക്കി രാജ്യത്തിന്റെ ഏഴാമത്തെ പ്രസിഡന്റായി അധികാരമേറ്റു. കമ്യൂണിസ്റ്റ് വിപ്ളവകാരികളുടെ പ്രതിഷേധത്തിനിടയിലും ഭരണപരിഷ്കാരങ്ങളുമായി മുന്നോട്ടുപോയ കൊറാസൺ 1992 ജൂൺ 30-ന് പദവി ഒഴിഞ്ഞു.കോളൺ കാൻസർ ബാധിച്ച് ചികിൽസയിലായിരുന്ന അവർ 2009 ഓഗസ്റ്റ് 1-ന് അന്തരിച്ചു. അവരുടെ പുത്രനായ ബെനിഗ്നോ അക്ക്വിനോ III2010 ജൂൺ 30-ന് ഫിലിപ്പീൻസിന്റെ പ്രസിഡണ്ടായി തിരഞ്ഞെടുക്കപ്പെട്ടു.
ആദ്യകാലജീവിതം
1933 ജനുവരി 25 ന് ഫിലിപ്പൈൻസിലെ ടാർലാക്ക് പ്രവിശ്യയിലുൾപ്പെട്ട പാനിക്വിയിലാണ് മരിയ കൊറാസോൺ സുമുലോംഗ് കൊജുവാങ്കോ എന്ന പേരിൽ അവർ ജനിച്ചത്. പ്രമുഖ കൊജുവാങ്കോ കുടുംബത്തിലായിരുന്നു അവരുടെ ജനനം. അക്വിനോയുടെ പിതാവ് ജോസ് കൊജുവാങ്കോ, ഒരു പ്രമുഖ ടാർലാക്ക് വ്യവസായിയും മുൻ കോൺഗ്രസുകാരനും മാതാവ് ഒരു ഫാർമസിസ്റ്റായ ഡെമെട്രിയ സുമുലോംഗും ആയിരുന്നു. മാതാപിതാക്കൾ പ്രമുഖ രാഷ്ട്രീയ കുടുംബങ്ങളിൽ നിന്നുള്ളവരായിരുന്നു. അക്വിനോയുടെ പിതൃ പിതാമഹനായിരുന്ന മെലെസിയോ കൊജുവാങ്കോ, ചരിത്രപ്രസിദ്ധമായ മാലോലോസ് കോൺഗ്രസിലെ അംഗമായിരുന്നു. അതുപോലെ തന്നെ 1941-ൽ കോമൺവെൽത്ത് പ്രസിഡന്റ് മാനുവൽ എൽ. ക്യുസോണിനെതിരെ മത്സരിച്ച ജുവാൻ സുമുലോംഗും പിൽക്കാലത്ത് അക്വിനോ ഭരണഘടനാ കമ്മീഷനിലേക്ക് നിയമിച്ച സെനറ്റർ ലോറെൻസോ സുമുലോംഗും ഉൾപ്പെടുന്ന റിസാൽ പ്രവിശ്യയിലെ രാഷ്ട്രീയ സ്വാധീനമുള്ള സുമുലോംഗ് കുടുംബത്തിൽ പെട്ടവരായിരുന്നു അക്വിനോയുടെ മാതാവ്. മാതാപിതാക്കളുടെ ശൈശവാവസ്ഥയിൽ മരിച്ച രണ്ട് കുട്ടികൾ  ഉൾപ്പെടെയുള്ള എട്ട് കുട്ടികളിൽ ആറാമത്തെയാളായിരുന്നു അക്വിനോ. പെട്രോ, ജോസഫൈൻ, തെരേസിറ്റ, ജോസ് ജൂനിയർ, മരിയ പാസ് എന്നിവരായിരുന്നു അവരുടെ സഹോദരങ്ങൾ.
അവലംബം
‌
വർഗ്ഗം:ഫിലിപ്പീൻസിന്റെ പ്രസിഡണ്ടുമാർ വർഗ്ഗം:1933-ൽ ജനിച്ചവർ വർഗ്ഗം:2009-ൽ മരിച്ചവർ
പറശ്ശിനിക്കടവ് പാമ്പുവളർത്തൽ കേന്ദ്രം
കേരളത്തിലെ കണ്ണൂർ ജില്ലയിൽ കണ്ണൂർ പട്ടണത്തിൽ നിന്നും ഏകദേശം 16 കിലോമീറ്റർ അകലെയാണ് പറശ്ശിനിക്കടവ് പാമ്പുവളർത്തൽ കേന്ദ്രം അഥവാ പറശ്ശിനിക്കടവ് സ്നേക്ക് പാർക്ക്.
വംശനാശത്തിനടുത്തു നിൽക്കുന്ന പല ഉരഗ വർഗ്ഗങ്ങളുടെയും സംരക്ഷണത്തിലും വളർച്ചയിലും ഈ പാർക്ക് വലിയ പങ്കുവഹിക്കുന്നു. 150 ഓളം വിവിധ തരം പാമ്പുകൾ ഈ പാർക്കിൽ ഉണ്ട്. കണ്ണട മൂർഖൻ, രാജവെമ്പാല, മണ്ഡലി (റസ്സൽസ് വൈപ്പർ), വെള്ളിക്കെട്ടൻ(ക്രെയിറ്റ്), കുഴിമണ്ഡലി(പിറ്റ് വൈപ്പർ) തുടങ്ങിയവ ഈ പാർക്കിലുണ്ട്. രാജവെമ്പാലകൾക്കായി ഇവിടെ ശീതീകരിച്ച കൂടുകൾ ഒരുക്കിയിരിക്കുന്നു. വിഷമില്ലാത്ത പാമ്പുകളുടെ ഒരു വലിയ ശേഖരവും പല മലമ്പാമ്പുകളും ഈ പാർക്കിൽ ഉണ്ട്.പാമ്പുകളിൽ നിന്ന് വിഷം എടുക്കുന്നതിനായി ഒരു ഗവേഷണ പരീക്ഷണശാല സ്ഥാപിക്കുവാനുള്ള പദ്ധതി പുരോഗമിക്കുന്നു. പാമ്പുകൾക്കു പുറമേ, കുരങ്ങ്, കാട്ടുപൂച്ച, ഉടുമ്പ്, മുതല, തുടങ്ങിയ ജീവികളെയും മൂങ്ങ, ഗിനിക്കോഴി, പരുന്ത്, മയിൽ തുടങ്ങിയ പക്ഷികളെയും ഇവിടെ വളർത്തുന്നുണ്ട്. പാമ്പുകളെക്കുറിച്ച് സന്ദർശകരെ ബോധവത്കരിക്കാൻ ഓരോ മണിക്കൂർ ഇടവിട്ട് പ്രദർശനക്ലാസുകളും നടത്താറുണ്ട്.
കുറിപ്പുകൾ
വർഗ്ഗം:കേരളത്തിലെ വന്യജീവി സംരക്ഷണകേന്ദ്രങ്ങൾ വർഗ്ഗം:കേരളത്തിലെ മൃഗശാലകൾ
തലശ്ശേരിക്കോട്ട
കേരളത്തിലെ കണ്ണൂർ ജില്ലയിലെ തലശ്ശേരിയിൽ, അറബിക്കടലിനു സമീപം സ്ഥിതിചെയ്യുന്ന ഒരു കോട്ടയാണ് തലശ്ശേരിക്കോട്ട. ബ്രിട്ടീഷ് ഈസ്റ്റ് ഇന്ത്യാ കമ്പനി മലബാർ തീരത്ത് തങ്ങളുടെ സൈനിക ശക്തി പ്രബലമാക്കുന്നതിനായി 1708-ൽ സ്ഥാപിച്ചതാണ് ഈ കോട്ട.
ചതുരാകൃതിയിൽ പണിത കോട്ടക്ക് രണ്ടു കൊത്തളങ്ങളും അതിമനോഹരമായ കാവടവുമുണ്ട്. തുടക്കത്തിൽ ഒരു കച്ചവട കേന്ദ്രമായി പ്രവർത്തിച്ച കോട്ട പിന്നീട് സൈനിക കേന്ദ്രമായും കാരാഗൃഹമായും മാറുകയുണ്ടായെന്ന് കോട്ടകളെകുറിച്ച് പഠനം നടത്തിയ സി പി എഫ് വേങ്ങാട് ' കേരളത്തിലെ കോട്ടകൾ' എന്ന തന്റെ ഗ്രന്ഥത്തിൽ സൂചിപ്പിക്കുന്നു.
തലശ്ശേരിയിൽ വെറും കുരുമുളകുവ്യാപാരികളായി വന്ന ഇംഗ്ലീഷുകാർ ഒരു നൂറ്റാണ്ടുകാലത്തിനിടയിൽ നാട്ടിലെ ഭരണാധികാരികളായിത്തീർന്ന ചരിത്രത്തിന്റെ പ്രതീകമാണു ഈ കോട്ട. തലശ്ശേരിയിൽ ആദ്യമായി ഒരു മൺകോട്ട കെട്ടിയ ഫ്രഞ്ചുകാർക്ക് ഇംഗ്ലീഷുകാരുടെ വരവോടെ സ്ഥലം വിട്ടൊഴിഞ്ഞു പോവേണ്ടിവന്നു. ഇംഗ്ലീഷുകാർ തിരുവിതാം കൂറിൽ അഞ്ചുതെങ്ങും, മലബാറിൽ തലശ്ശേരിയും കേന്ദ്രമാക്കിക്കൊണ്ടു കച്ചവടം തുടങ്ങുകയും, പടിപടിയായി അഭിവൃദ്ധിപ്പെടുകയുമാണുണ്ടായത്. ഇതേ തലശ്ശേരി കേന്ദ്രികരിച്ചു കൊണ്ട് അന്ന് ശക്തമായതും കാര്യക്ഷമവുമായ തീയർ പട്ടാളം പോലും ഇവിടെ കമ്പനിയുടെ കീഴിൽ ഉണ്ടായിരുന്നു.
പാണ്ടികശാല
മലബാറിൽ ഈസ്റ്റിന്ത്യാ കമ്പനി 1683-ൽ തുടങ്ങിവെച്ചത് ഒരു പാണ്ടികശാലയായിരുന്നു. (കച്ചവട ആവശ്യത്തിനായി കെട്ടിയുണ്ടാക്കുന്ന ഷെഡ്) ഈ പാണ്ടികശാലയുടെയും കച്ചവടത്തിന്റെയും സുരക്ഷിതത്വത്തിന്നായി സ്ഥലത്ത് ഒരു കോട്ടകൂടി വേണമെന്ന് ബ്രിട്ടീഷുകാർക്ക് തോന്നി. അതിന്ന് ഒരു കാരണമുണ്ടായി. കോട്ടനിൽക്കുന്ന സ്ഥലത്തിന്ന് തക്കതായ പ്രതിഫലം ലഭിച്ചില്ല എന്നു പറഞ്ഞ്, സ്ഥലമുടമസ്ഥനും നാടുവാഴിയുമായിരുന്ന കുറുങ്ങോട്ടുനായരും കുറെ പടയാളികളുമായിവന്ന് 1704-ൽ പാണ്ടികശാല കയ്യേറി. അന്ന് നാട്ടിലെ പരമാധികാരിയായിരുന്ന ചിറയ്ക്കൽ രാജാവിന്റെ മുമ്പിൽകമ്പനി സങ്കടമുണർത്തിക്കുകയും, മേലിൽ ഉണ്ടായേക്കാവുന്ന ഇത്തരം അക്രമണങ്ങൾക്ക് തടയിടാനൊരു കോട്ട നിർമ്മിക്കാൻ അനുവാദം വാങ്ങുകയുമുണ്ടായി. തമ്പുരാനനുവാദം കൊടുക്കുകയും കോട്ടയുടെ പണിതുടങ്ങുന്നതിനു മുമ്പായി ശിലാസ്ഥാപന കർമ്മം നിർവ്വഹിച്ചു കൊടുക്കുകയുമുണ്ടായി. പൊനത്തു പൊതുവാളിന്റെയടുത്തുനിന്ന് ഒരു വീട്ടുപറമ്പും, വല്ലുറ തങ്ങളുടെ പക്കൽ നിന്ന് തിരുവല്ലപ്പൻ കുന്നും വിലയ്ക്കുവാങ്ങിയിട്ടാണു കോട്ടയുടെ പണിയാരംഭിച്ചത്.
ചതുരാകൃതിയിലുള്ള ഭീമാകാരമായ ഈ കോട്ടയ്ക്ക് വലിയ മതിലുകളും കടലിലേയ്ക്കുള്ള രഹസ്യ തുരങ്കങ്ങളും വിദഗ്ദമായി ചിത്രപ്പണിചെയ്ത വാതിലുകളുമുണ്ട്. ഒരുകാലത്ത് തലശ്ശേരിയുടെ വികസനത്തിന്റെ ചുക്കാൻ പിടിച്ചിരുന്നത് ഈ കോട്ടയായിരുന്നു. ഇന്ന് ഇതൊരു ചരിത്ര സ്മാരകമാണ്. ഈ കോട്ടയെ കേന്ദ്രീകരിച്ചാണു തലശ്ശേരി പട്ടണം വളരാൻ തുടങ്ങിയത്.
ആരംഭം
തുടക്കത്തിൽ 2 കാപ്റ്റന്മാരും 422 പട്ടാളക്കാരും ഇവിടെ നിയമിക്കപ്പെട്ടിരുന്നു. എന്നാൽ ചുരുങ്ങിയ കാലയളവിന്നുള്ളിൽ കാരണമില്ലാതെ കലഹിച്ചിരുന്ന നാടുവാഴികളെ തമ്മിലടിപ്പിച്ചുകൊണ്ട്, സമർത്ഥമായി ഇംഗ്ലീഷുകാർ ഈ കോട്ട കേന്ദ്രമാക്കി ശക്തിയാർജ്ജിച്ചു.
ഇതും കാണുക
വർഗ്ഗം:കേരളത്തിലെ കോട്ടകൾ വർഗ്ഗം:കേരളത്തിലെ ചരിത്രപ്രധാനമായ കോട്ടകൾ
കുമാരസംഭവം
കാളിദാസൻ രചിച്ച പ്രശസ്തമായ മഹാകാവ്യമാണ്‌ കുമാരസംഭവം. സംസ്കൃതഭാഷയിലെ പഞ്ചമഹാകാവ്യങ്ങളിലൊന്നാണിത്‍.
ഗുസ്താവ് ഫെക്ക്നർ
ലീപ്സിഗ് സർവ്വകലാശാലയിൽ ഭൗതികശാസ്ത്ര പ്രൊഫസ്സറായ ജോലിനോക്കിയിരുന്ന ഫെക്ക്നർ മന:ശാസ്ത്രമേഖലയുമായി പിന്നീട് ബന്ധപ്പെടുകയും പരീക്ഷണ മന:ശാസ്ത്രവും മനോഭൗതികവുമായി ബന്ധപ്പെടുത്തി നിരവധി പഠനങ്ങൾ പൂർത്തിയാക്കുകയും ചെയ്തു. വെബർ-ഫെക്ക്നർ നിയമം സംക്ഷേപിക്കുന്നതിൽ ഫെക്ക്നറുടെ പങ്ക് നിസ്തുലമാണ്.
കുമാരസംഭവം
ഉള്ളടക്കം
കാളിദാസൻ ഈ ഗ്രന്ഥം എട്ട് സർഗ്ഗങ്ങളിലായാണ് രചിച്ചിരിക്കുന്നത്. ശിവപാർവതീപ്രണയമാണ് ഇതിലെ പ്രധാനപ്രതിപാദ്യവിഷയം.
ഗുസ്താവ് ഫെക്ക്നർ
അവലംബം
വർഗ്ഗം:ജർമൻ മനഃശാസ്ത്രജ്ഞർ
കുമാരസംഭവം
തുടക്കം
ഒന്നാം സർഗ്ഗം ആരംഭിക്കുന്നത് ഹിമാലയവർണ്ണനയോടെയാണ്. "ഉത്തരദിക്കിനറ്റത്ത്, കിഴക്കും പടിഞ്ഞാറുമുള്ള സമുദ്രങ്ങളിലേക്കിറങ്ങി, ഭൂമിയുടെ അളവുകോലെന്നപോലെ നിലകൊള്ളുന്ന പർവതരാജനായ ഹിമാലയത്തെ" ആദ്യശ്ലോകം പുകഴ്ത്തുന്നു. തുടർന്ന്, ഹിമാലയത്തിന്റെ ഗാംഭീര്യവും, സൗന്ദര്യവും, ജീവി-ധാതു സമൃദ്ധിയും അതിൽ ജീവിക്കുന്ന കിന്നരന്മാരുടേയും കിരാതന്മാരുടേയും ജീവിതസന്ദർഭങ്ങളും കവി ചിത്രീകരിക്കുന്നു.
പൂർണ്ണതയെ സംബന്ധിച്ച തർക്കം
ഗ്രന്ഥത്തിന്റെ പേരിന് ആസ്പദമായ സംഭവം - കുമാരന്റെ(സുബ്രഹ്മണ്യന്റെ) ജനനം പ്രതിപാദിക്കുന്നില്ല എന്നതിനാൽ കുമാരസംഭവം ഒരു അപൂർണ്ണകൃതിയാണെന്ന് കരുതപ്പെടുന്നുണ്ട്. എന്നാൽ ഗൃഹസ്ഥാശ്രമത്തിന്റെ പ്രാധാന്യം ഉദ്ഘോഷിക്കുകയാണ് കാളിദാസന്റെ ലക്ഷ്യമെന്നും സ്കന്ദന്റെ ജനനത്തിന് വഴിയൊരുങ്ങുക വഴി കഥാനിർവ്വഹണം പൂർണ്ണമായി എന്നുമാണ് പണ്ഡിതരുടെ അഭിപ്രായം.
ഇവ കൂടി കാണുക
സംസ്കൃതസാഹിത്യം
മഹാകാവ്യം